pythainlp/thai-wiki-dataset-v4 huggingface dataset:
สนธิสัญญาไวตางี

สนธิสัญญาไวตางี (เมารี:) เป็นสนธิสัญญาที่ลงนามครั้งแรกเมื่อวันที่ 6 กุมภาพันธ์ ค.ศ. 1840 โดยผู้แทนของคราวน์หรือรัฐบริติช (British Crown) และหัวหน้าเผ่าเมารีหลายคนจากเกาะเหนือของประเทศนิวซีแลนด์ ส่งผลให้มีการประกาศอำนาจอธิปไตยของบริเตนเหนือนิวซีแลนด์โดยรองผู้ว่าราชการวิลเลียม ฮอบสัน ในเดือนพฤษภาคม ค.ศ. 1840
สนธิสัญญาฯ ตั้งผู้ว่าราชการนิวซีแลนด์ที่เป็นชาวบริติช รับรองความเป็นเจ้าของดินแดนและทรัพย์สินอื่นของมาวรี และให้สิทธิคนในบังคับบริเตนแก่มาวรี สนธิสัญญาฯ ฉบับภาษาอังกฤษและมาวรีต่างกันอย่างมีนัยสำคัญ ฉะนั้นจึงไม่มีการเห็นพ้องต้องกันว่าตกลงอะไรกันแน่ จากมุมมองของบริเตน สนธิสัญญาฯ ให้อำนาจอธิปไตยของบริเตนเหนือนิวซีแลนด์ และให้สิทธิผู้ว่าราชการปกครองประเทศ มาวรีเชื่อว่าตนยกสิทธิการปกครองแก่คราวน์โดยแลกกับการคุ้มครอง โดยไม่สละอำนาจในการจัดการกิจการของพวกตน หลังการลงนามขั้นต้นที่ไวตางี มีการนำสำเนาสนธิสัญญาฯ ไปทั่วนิวซีแลนด์และในหลายเดือนถัดมา มีหัวหน้าอีกหลายคนลงนาม รวมแล้วมีสำเนาสนธิสัญญาไวตางีเก้าฉบับรวมทั้งฉบับดั้งเดิมที่ลงนามเมื่อวันที่ 6 กุมภาพันธ์ ค.ศ. 1840 ชาวมาวรีประมาณ 530 ถึง 540 คน โดยอย่างน้อย 13 คนเป็นหญิง ลงนามสนธิสัญญาไวตางี
จนคริสต์ทศวรรษ 1970 สนธิสัญญาฯ โดยทั่วไปถือว่าบรรลุความมุ่งหมายในประเทศนิวซีแลนด์ ค.ศ. 1840 และถูกศาลและรัฐสภาละเลย แม้โดยทั่วไปถูกพรรณนาในประวัติศาสตร์นิวซีแลนด์ว่าเป็นความใจกว้างในส่วนของจักรวรรดิบริติช ซึ่งในขณะนั้นเป็นจุดสุดยอด มาวรีคาดหวังสิทธิและการชดเชยการเสียที่ดินและการปฏิบัติอย่างไม่เท่าเทียมจากสนธิสัญญาฯ แต่สำเร็จบ้าง ตั้งแต่ปลายคริสต์ทศวรรษ 1960 เมารีเริ่มดึงความสนใจมายังการละเมิดสนธิสัญญาฯ และประวัติศาสตร์ต่อมาเน้นปัญหาเกี่ยวกับการแปล ใน ค.ศ. 1975 มีการตั้งศาลชำนัญพิเศษไวตางีเป็นคณะกรรมการสืบสวนถาวรที่ได้รับมอบหมายให้วิจัยการละเมิดสนธิสัญญาฯ โดยคราวน์บริติชหรือเจ้าหน้าที่ และเสนอวิธีชดใช้
เกือบ 150 ปีหลังการลงนามสนธิสัญญาฯ รัฐบาลพยายามให้ผลทางตุลาการและจริยธรรมต่อเอกสารโดยนิยาม "เจตนารมณ์" หรือ "ความจำนง" ใหม่อีกชุดของสนธิสัญญาผ่านการระบุหลักการของสนธิสัญญาฯ ท่าทีดังกล่าวแสดงว่าเอกสารต้นฉบับมิใช่รากฐานที่หนักแน่นของการสร้างรัฐ
ปัจจุบัน สนธิสัญญาฯ โดยทั่วไปถือเป็นเอกสารก่อตั้งชาตินิวซีแลนด์ กระนั้น ยังเป็นเรื่องที่มีการถกเถียงอย่างเผ็ดร้อน และทั้งชาวมาวรีและชาวนิวซีแลนด์ที่มิใช่มาวรีไม่ลงรอยมาก ชาวมาวรีจำนวนมากรู้สึกว่าคราวน์ไม่บรรลุข้อผูกมัดภายใต้สนธิสัญญาฯ และนำเสนอหลักฐานต่อที่ประชุมศาลชำนัญพิเศษไวตางี ชาวนิวซีแลนด์ที่มิใช่มาวรีบางส่วนแนะว่ามาวรีอาจละเมิดสนธิสัญญาฯ เพื่ออ้างเอกสิทธิ์พิเศษ ในกรณีส่วนใหญ่ คราวน์ไม่มีข้อผูกมัดให้ปฏิบัติตามคำแนะนำของศาลชำนัญพิเศษฯ แต่กระนั้น ในหลายกรณีก็ยอมรับว่าละเมิดสนธิสัญญาฯ และหลักการ การตกลงการละเมิดสนธิสัญญาฯ จนทุกวันนี้ประกอบด้วยการชดใช้ค่าเสียหายหลายร้อยล้านดอลลาร์สหรัฐเป็นเงินสดและสินทรัพย์ ตลอดจนคำขอขมา
วันที่ลงนามเป็นวันหยุดราชการ ปัจจุบันเรียก วันไวตางี ตั้งแต่ ค.ศ. 1974
การตกเลือดใต้เยื่อตา

การตกเลือดใต้เยื่อตา  เยื่อตามีหลอดเลือดขนาดเล็กเปราะบางจำนวนมากซึ่งแตกง่าย เมื่อหลอดเลือดนี้แตก เลือดจะไหลสู่ช่องระหว่างเยื่อตาและส่วนตาขาว
การตกเลือดใต้เยื่อตาอาจเกิดจากการไอจามเฉียบพลันหรือรุนแรง หรือเกิดจากความดันโลหิตสูง หรือเป็นผลข้างเคียงจากสารกันเลือดเป็นลิ่ม นอกจากนี้อาจเกิดจากการยกของหนัก อาเจียนหรือการถูตาแรงเกิน ในกรณีอื่น อาจเกิดจากการถูกบีบคอหรือการเบ่งเนื่องจากท้องผูก และยังอาจเป็นผลจากภาวะแทรกซ้อนหลังผ่าตัดเล็กน้อยในการผ่าตัดตา เช่น เลสิก
ขณะที่รอยฟกช้ำใต้ผิวหนังในตำแหน่งอื่นๆ โดยทั่วไปจะเห็นเป็นสีดำ ๆ หรือเขียวคล้ำ การตกเลือดใต้เยื่อตาทีแรกปรากฏเป็นสีแดงสดใต้เยื่อตาที่โปร่งใส ต่อมา การตกเลือดอาจลุกลามและกลายเป็นสีเขียวหรือเหลืองคล้ายรอยฟกช้ำ โดยทั่วไปหายเองใน 2 สัปดาห์
การตกเลือดใต้เยื่อตามีลักษณะภายนอกที่ดูน่ากลัว แต่โดยทั่วไปแล้วไม่เจ็บ และเป็นภาวะที่ไม่มีอันตรายในตัวเอง แต่อาจสัมพันธ์กับความดันโลหิตสูง การบาดเจ็บต่อตา หรือฐานกะโหลกแตก หากไม่เห็นขอบล่างของการตกเลือด ภาวะต่างๆ เหล่านี้อาจมีอันตรายได้
สถาบันเทคโนโลยีแห่งสหพันธ์สวิส โลซาน

สถาบันเทคโนโลยีแห่งสหพันธ์สวิส โลซาน (ชื่อเต็มในภาษาฝรั่งเศสคือ "École polytechnique fédérale de Lausanne" โดยมีชื่อย่อที่เรียกกันโดยทั่วไปว่า EPFL) เป็นสถาบันอุดมศึกษาชั้นสูง ทางด้านวิทยาศาสตร์ในประเทศสวิตเซอร์แลนด์ และเป็น 1 ใน 2 สถาบันชั้นนำทางด้านวิทยาศาสตร์และวิศวกรรมศาสตร์ ที่อยู่ในกำกับของ กระทรวงการเศรษฐกิจ การศึกษา และการวิจัย ร่วมกับสถาบันเทคโนโลยีแห่งสหพันธ์สวิส ซือริช ขึ้นตรงต่อสมาพันธรัฐสวิสหรือรัฐบาลกลาง
ประวัติ.
สถาบันเทคโนโลยีแห่งสหพันธ์สวิส โลซานก่อตั้งในปี พ.ศ. 2396 โดยสมาพันธรัฐสวิส และเริ่มดำเนินการเรียนการสอน ในชื่อ École spéciale de Lausanne ต่อมาในปี พ.ศ. 2433 สถาบันได้ยกฐานะเป็นมหาวิทยาลัยในชื่อ École d'ingénieurs de l'Université de Lausanne และในปี พ.ศ. 2512 ได้แยกตัวออกจากมหาวิทยาลัยโลซาน และเปลี่ยนชื่อเป็น สถาบันเทคโนโลยีแห่งสหพันธ์สวิส โลซาน ขึ้นตรงต่อรัฐบาลกลาง ในขณะที่มหาวิทยาลัยโลซาน ขึ้นตรงต่อรัฐบาลท้องถิ่น (รัฐโว) ปัจจุบัน สถาบันตั้งอยู่บริเวณทะเลสาบเจนีวาของเมืองโลซาน ใกล้กับมหาวิทยาลัยโลซาน ซึ่งอยู่ในภูมิภาคของสวิตเซอร์แลนด์ที่พูดภาษาฝรั่งเศส
สาขาวิชาที่เปิดสอน.
รวมทั้งสิ้น 5 สำนักวิชา และ 2 วิทยาลัย
เส้นเมริเดียนที่ 103 องศาตะวันออก

เส้นเมริเดียนที่ 103 องศาตะวันออก คือ เส้นลองจิจูดที่ลากจาก ขั้วโลกเหนือผ่านมหาสมุทรอาร์กติก, ทวีปเอเชีย, มหาสมุทรอินเดีย, มหาสมุทรใต้, และทวีปแอนตาร์กติกาเข้าสู่ขั้วโลกใต้    
เส้นเมริเดียนที่ 103 องศาตะวันออก เป็นรูปแบบเส้นวงกลมใหญ่ของเส้นเมริเดียนที่ 77 องศาตะวันตก
สมณะ

สมณะ (ศฺรมณ) แปลว่า ผู้สงบ ผู้แสวงหา นักพรต เป็นขบวนการศาสนาแบบอินเดียสมัยโบราณที่คู่ขนานไปกับศาสนาพราหมณ์ และเป็นต้นกำเนิดของศาสนาเชน ศาสนาพุทธ รวมถึงลัทธิอาชีวกและลัทธิจารวาก
พัฒนาการทางศาสนาที่สำคัญที่เกิดจากขบวนการสมณะ ได้แก่ การฝึกโยคะ สังสารวัฏ และโมกษะ ซึ่งยังแพร่หลายในศาสนาแบบอินเดียจวบจนปัจจุบัน
ขบวนการสมณะมีแนวความเชื่อและปฏิบัติแตกต่างกัน เช่น บางกลุ่มเชื่อเรื่องอัตตา แต่บางกลุ่มเชื่อเรื่องอนัตตา บางกลุ่มเชื่อเรื่องกรรมเก่า แต่บางกลุ่มเชื่อเรื่องเจตจำนงเสรี บางกลุ่มนุ่งผ้ากาสาวพัสตร์ แต่บางกลุ่มเปลือยกาย บางกลุ่มเน้นหลักอหิงสามากถึงขั้นถือมังสวิรัติ แต่บางกลุ่มเห็นว่ากินเนื้อได้
รัฐและดินแดนสหพันธ์ของประเทศมาเลเซีย

รัฐและดินแดนสหพันธ์ของประเทศมาเลเซีย เป็นการแบ่งเขตการปกครองของประเทศมาเลเซีย ซึ่งเป็นประเทศสหพันธรัฐ ประกอบไปด้วยรัฐ  13 แห่ง และดินแดนสหพันธ์  3 แห่ง
หมายเหตุ.
<templatestyles src="Refbegin/styles.css" />
เทวาประสิทธิ์ พาทยโกศล

เทวาประสิทธิ์ พาทยโกศล เกิดเมื่อ 24 กันยายน พ.ศ. 2450 เป็นบุตรคนใหญ่ของจางวางทั่ว พาทยโกศลและนางปลั่ง นามเดิมว่านก ต่อมาเมื่ออายุ 10 ปี สมเด็จพระเจ้าบรมวงศ์เธอ เจ้าฟ้าบริพัตรสุขุมพันธุ์ กรมพระนครสวรรค์วรพินิต หรือทูลกระหม่อมบริพัตรฯประทานนามให้ว่า "เทวาประสิทธิ์" ตามชื่อเพลงเพลงหนึ่ง เทวาประสิทธิ์ได้สมรสกับนางสาวยุพา โอชกะ เมื่อ พ.ศ. 2474 มีบุตรชายเพียงคนเดียวคือนายอุทัย พาทยโกศล 
เทวาประสิทธิ์ได้หัดเรียนดนตรีไทยจากหลวงกัลยาณมิตตาวาส (ทับ พาทยโกศล) ผู้เป็นปู่และจากจางวางทั่วผู้บิดานับตั้งแต่ขั้นพื้นฐาน จนกระทั่งท่านสามารถบรรเลงเครื่องปี่พาทย์ได้ดีตั้งแต่อายุ ได้ 8 ปี จากนั้นท่านได้ไปเรียนดนตรีกับ ทูลกระหม่อมบริพัตรฯ ตั้งแต่ยังเด็ก ได้ไปเรียนเป่าปี่ในกับพระยาประสานดุริยศัพท์ (แปลก ประสานศัพท์) จนกระทั่งเชี่ยวชาญในการเป่าปี่
ในปี พ.ศ. 2466 เทวาประสิทธิ์ขณะที่มีอายุ 15 ปี ได้เข้าร่วมประชันวงปี่พาทย์ที่วังบางขุนพรหม และเดี่ยวปี่ได้รางวัลชนะเลิศ ส่วนในทางซอสามสายนั้นท่านได้รับประทานซอคู่พระหัตถ์ซึ่งเสียงดีมากมาคันหนึ่ง เรียกกันว่า ซอทวนนาค และยังได้เรียนกับพระยาอมาตยพงศ์ธรรมพิศาล (ประสงค์ อมาตยกุล) เมื่ออายุได้ 20 ปี ได้เข้ารับราชการทหาร อยู่ในกองแตรวงมหาดเล็กรักษาพระองค์ ทำหน้าที่เขียนโน้ตสากล หลังจากนั้นเป็นนักดนตรีอยู่กับวงพิณพาทย์วังบางขุนพรหมของทูลกระหม่อมบริพัตรฯ และวงพิณพาทย์ของจางวางทั่ว ท่านได้ควบคุมวงปี่พาทย์ต่อจากบิดาของท่าน ซึ่งรู้จักกันในนามว่า วงพาทยโกศล หรือวงฝั่งขะโน้น
เทวาประสิทธิ์ ได้ถ่ายทอดวิชาดนตรีให้สถาบันการศึกษาหลายแห่ง เช่น โรงเรียนการช่างสตรีโชติเวช โรงเรียนสตรีมหาพฤฒาราม โรงเรียนสตรีวิทยา โรงเรียนศึกษานารี คณะแพทยศาสตร์ศิริราชพยาบาล วิทยาลัยครูบ้านสมเด็จ วิทยาลัยเพชรบุรีวิทยาลงกรณ์ วิทยาลัยเทคนิคกรุงเทพ มหาวิทยาลัยธรรมศาสตร์ จุฬาลงกรณ์มหาวิทยาลัย ท่านเคยช่วยราชการในด้านการบรรยายพิเศษ และปรับวงดนตรีให้แก่กองทัพบกและกรมตำรวจ นอกจากนั้น ท่านได้เคยถวายสอนซอสามสายแด่ สมเด็จพระเจ้าลูกเธอ เจ้าฟ้าอุบลรัตนราชกัญญาฯ ได้ถวายสอนซอด้วงและซออู้แด่ สมเด็จพระกนิษฐาธิราชเจ้า กรมสมเด็จพระเทพรัตนราชสุดาฯ สยามบรมราชกุมารี เมื่อครั้งดำรงตำแหน่งพระอิสริยศักดิ์เป็นสมเด็จพระเจ้าลูกเธอและแด่สมเด็จพระเจ้าลูกเธอเจ้าฟ้าจุฬาภรณ์วลัยลักษณ์ฯ
ผลงาน.
เพลงที่เทวาประสิทธิ์แต่งไว้มีไม่มากนัก เช่น
ท่านถึงแก่กรรมด้วยโรคมะเร็ง เมื่อวันที่ 23 กรกฎาคม พ.ศ. 2516
สุมิตรา สุจริตกุล

สุมิตรา สุจริตกุล เป็นนางข้าหลวงในรัชกาลที่ 6 และเป็นนักดนตรีที่มีชื่อเสียง เกิดเมื่อวันที่ 3 มกราคม พ.ศ. 2450 ที่บ้านบนฝั่งแม่น้ำเจ้าพระยาระหว่างวัดระฆังกับโรงพยาบาลศิริราช ปัจจุบันคือ บริษัทเรือของคุณหญิงสุภัทรา สิงหลกะ ผู้เป็นน้องสาว เป็นบุตรของพระยาราชมนตรี (สง่า สิงหลกะ) กับเจ้าบุญปั่น สิงหลกะ เมื่ออายุได้ 9 ปี เข้าเรียนที่โรงเรียนเซนต์โยเซฟคอนแวนต์ ได้เริ่มเรียนเปียโนเพลงฝรั่งจากมาดามมากาเร็ต เมื่ออายุได้ 13 ปี ได้ไปเรียนเปียโนเพลงไทยจากเจ้าบัวชุ่ม ณ เชียงใหม่ ต่อมา บิดาได้พามาถวายตัวต่อรัชกาลที่ ๖ และอยู่ในพระอุปถัมภ์ของพระสุจริตสุดา ขณะอายุได้ 16 ปี ได้เริ่มเล่นเปียโนถวายพระบาทสมเด็จพระมงกุฎเกล้าเจ้าอยู่หัวตั้งแต่นั้นมา พระสุจริตสุดา ได้หาครูมาสอนเพิ่มเติมให้หลายคน คือ พระยาสาครสงคราม (สุริเยศ อมาตยกุล) หลวงชาญเชิงระนาด พระสรรเพลงสรวง (บัว กมลวาทิน) และจางวางทั่ว พาทยโกศล 
หลังจากพระบาทสมเด็จพระมงกุฎเกล้าเจ้าอยู่หัวเสร็จสวรรคต ท่านยังอยู่ในพระอุปการะของพระสุจริตสุดา จน พ.ศ. 2469 ได้ตั้งวงดนตรีหญิงชื่อ วงดนตรีนารีศรีสุมิตร ได้อัดแผ่นเสียงเพลงพระราชนิพนธ์ใน พระบาทสมเด็จพระมงกุฎเกล้าเจ้าอยู่หัว ได้แก่ เพลงตับในเรื่องวิวาห์พระสมุทร คือ เพลงโยนดาบ จีนหน้าเรือ สามเส้า ปี่แก้วน้อย ตะนาวแปลง เพลงจากเรื่องพระยาราชวังสัน คือ เพลงพระอาทิตย์ชิงดวง และเพลงพญาโศก และเป็นครั้งแรกที่มีการบันทึกแผ่นเสียงเพลงพญาโศกด้วยการเดี่ยวเปียโน เมื่อ พ.ศ. 2470
สุมิตราได้สมรสกับ นายสุทัศน์ สุจริตกุล มหาดเล็กในพระบาทสมเด็จพระปกเกล้าเจ้าอยู่หัวและเป็นที่ นายฉันหุ้มแพร ในพระบาทสมเด็จพระเจ้าอยู่หัวอานันทมหิดล มีบุตรธิดาด้วยกันรวม ๗ คน เมื่อสามีถึงแก่กรรมแล้ว ท่านต้องสอนเปียโน เลี้ยงลูกมาตั้งแต่บัดนั้น ขายที่ดินส่งลูกเรียนหนังสือ ซื้อเปียโนด้วยเงินผ่อน จนมีไว้ในบ้านถึง 3 เครื่อง ตั้งแยกกันไว้ 3 ห้องมีศิษย์มาเรียนพร้อมกัน 3 คน ท่านก็วิ่งรอกสอน 3 ห้องพร้อมกัน ได้เงินค่าสอนชั่วโมงละ 30 บาท สอน 3 ชั่วโมง ได้เงิน 90 บาท แต่ต้องเสีย 100 บาท ให้ลูกสาวไปเรียนเปียโนกับฝรั่งที่มาสอนให้เพียงชั่วโมงเดียว ด้วยความหวังว่าลูกของท่านจะได้เป็นนักเปียโนที่ดีกว่ามารดา และท่านก็ได้สมใจของท่าน ลูกของท่านสำเร็จการศึกษาทั้งภายในและนอกประเทศและทุกคนประสบความสำเร็จในชีวิตครอบครัว
คุณสุมิตรา อยู่กับบุตรีคนสุดท้องชื่อ อาจารย์ชวลิดา เครือสิงห์(สุจริตกุล) หรือครูหมู ซึ่งเป็นครูสอนเปียโนอยู่ที่ โรงเรียนดนตรีสยามกลการได้ถ่ายทอดความสามารถจากมารดามาไว้อย่างครบครัน ท่านเคยได้รับพระราชทานเงินเลี้ยงชีพจากสมเด็จพระครีนครินทราบรมราชชนนี และ สมเด็จพระนางเจ้าสิริกิติ์ พระบรมราชินีนาถ พระบรมราชชนนีพันปีหลวง ท่านถึงแก่กรรมเมื่อวันที่ 8 สิงหาคม พ.ศ. 2529 รวมอายุได้ 79 ปี
โตโยต้า ลีกคัพ 2559

ฟุตบอลไทยลีกคัพ "โตโยต้า ลีกคัพ 2559" เป็นการแข่งขันฟุตบอลถ้วยอาชีพของประเทศไทย ลำดับรองลงมาจากฟุตบอลช้าง เอฟเอคัพ ภายใต้การจัดการของสมาคมฟุตบอลแห่งประเทศไทย ร่วมมือกับ บริษัทไทยพรีเมียร์ลีก และ การกีฬาแห่งประเทศไทย โดยมี บริษัทโตโยต้า มอเตอร์ ประเทศไทย(จำกัด) เป็นผู้ให้การสนับสนุนหลัก
เริ่มการแข่งขันรอบเพลย์ออฟตั้งแต่วันที่ 6-7 กุมภาพันธ์ ไปจนถึงรอบชิงชนะเลิศ ที่ สนามศุภชลาศัย เงินรางวัลทีมแชมป์ 5 ล้านบาท
สโมสรที่คว้าแชมป์โตโยต้า ลีกคัพ 2559 จะได้ลงเล่นในโตโยต้า พรีเมียร์คัพ 2016 ซึ่งจะพบกับสโมสรจากประเทศญี่ปุ่น และแม่โขงคลับแชมเปียนชิพ 2016 พบกับตัวแทนสโมสรในแถบลุ่มแม่น้ำโขง
ระบบการแข่งขัน.
ทำการจับสลากวันที่ 18 มีนาคม พ.ศ. 2559
ทำการจับสลากวันที่ 1 เมษายน พ.ศ. 2559
ทำการจับสลากวันที่ 22 เมษายน พ.ศ. 2559
ทำการจับสลากวันที่ 10 มิถุนายน พ.ศ. 2559
ทำการจับสลากวันที่ 8 กรกฎาคม พ.ศ. 2559
ทำการจับสลากวันที่ 11 สิงหาคม พ.ศ. 2559
ทำการแข่งขันที่ สนามศุภชลาศัย
รอบเพลย์ออฟ.
การแข่งขันรอบเพลย์ออฟจะเล่นในภูมิภาคของสโมสรจากลีกภูมิภาค ดิวิชั่น 2 โดยแบ่งออกเป็น 8 โซนภูมิภาค
รอบ 64 ทีมสุดท้าย.
จับสลากประกบคู่การแข่งขัน (1 เมษายน 2559) โตโยต้า ลีกคัพ ประจำฤดูกาล 2016 รอบ 64 ทีม (แข่งขันระบบน็อคเอาท์)
รอบ 32 ทีมสุดท้าย.
จับสลากประกบคู่การแข่งขัน (22 เมษายน 2559) โตโยต้า ลีกคัพ ประจำฤดูกาล 2016 รอบ 32 ทีม (แข่งขันระบบน็อคเอาท์) ณ โรงแรมดิ เอเมอรัลด์ 
รอบ 16 ทีมสุดท้าย.
จับสลากประกบคู่การแข่งขัน (10 มิถุนายน 2559) โตโยต้า ลีกคัพ ประจำฤดูกาล 2016 รอบ 16 ทีม (แข่งขันระบบน็อคเอาท์) ณ ห้องแกรนด์ พาโนรามา (ชั้น 14) โรงแรมดิเอมเมอรัลด์ 
รอบ 8 ทีมสุดท้าย.
จับสลากประกบคู่การแข่งขัน (8 กรกฎาคม 2559) โตโยต้า ลีกคัพ ประจำฤดูกาล 2016 รอบ 8 ทีม (แข่งขันระบบน็อคเอาท์)
รอบรองชนะเลิศ.
จับสลากประกบคู่การแข่งขัน (11 สิงหาคม 2559) โตโยต้า ลีกคัพ ประจำฤดูกาล 2016 รอบรองชนะเลิศ (แข่งขันระบบ 2 นัด เหย้า-เยือน)
"รวมผลสองนัด บุรีรัมย์ ยูไนเต็ด ชนะ 3–1"
"รวมผลสองนัด เอสซีจี เมืองทอง ยูไนเต็ด ชนะ 3–2"
รอบชิงชนะเลิศ.
โตโยต้า ลีกคัพ ประจำฤดูกาล 2016 รอบชิงชนะเลิศ
หมายเหตุ.
<templatestyles src="Reflist/styles.css" />
รายชื่อแหล่งมรดกโลกในประเทศเอสวาตินี

องค์การการศึกษา วิทยาศาสตร์ และวัฒนธรรมแห่งสหประชาชาติ (ยูเนสโก) ได้ขึ้นบัญชีรายชื่อสถานที่ 1 แห่งในประเทศเอสวาตินีเพื่อพิจารณาเป็นแหล่งมรดกโลก
สถานที่ที่ได้ขึ้นบัญชีรายชื่อเบื้องต้น.
ประเทศเอสวาตินีมีสถานที่ที่ได้รับการขึ้นบัญชีรายชื่อเบื้องต้น (Tentative List) เพื่อพิจารณาให้เป็นแหล่งมรดกโลกในอนาคตทั้งสิ้น 1 แห่ง
มาสค์ไรเดอร์หมายเลข 1 ไอ้มดแดงอาละวาด

มาสค์ไรเดอร์หมายเลข 1 ไอ้มดแดงอาละวาด (; โรมาจิ: "Kamen raidā ichi-gō") เป็นภาพยนตร์ฉลองครบรอบ 45 ปี ของ มาสค์ไรเดอร์ ซีรีส์
เรื่องย่อ.
เรื่องราวเกิดขึ้นเมื่อ 45 ปีก่อน ชายผู้หนึ่งถูกดัดแปลงเป็นมนุษย์ดัดแปลงด้วยน้ำมือของช็อกเกอร์องค์กรลับชั่วร้าย นับแต่นั้นมาเขาก็ต่อสู้มาตลอดเพื่อปกป้องอิสรภาพของมนุษย์ ชื่อของเขาก็คือ ฮอนโก ทาเคชิ มาสค์ไรเดอร์คนแรกที่กำเนิดขึ้นมาบนโลกนี้ เวลาได้ล่วงเลยมาหลายปี ทาเคชิที่ต่อสู้กับความชั่วร้ายตามที่ต่าง ๆ บนโลกโดยไม่มีใครรู้ ก็กลับบ้านเกิดอย่างเร่งด่วนเมื่อเขารู้ว่านักเรียนสาวม.ปลาย คนหนึ่งตกอยู่ในอันตราย เพราะถูกช็อกเกอร์หมายตาไว้ “ทาจิบานะ มายุ” ตัวตนของเธอจำเป็นต่อการฟื้นคืนชีพของทูตนรก-อดีตผู้นำสูงสุดขององค์กรช็อกเกอร์ ทาเคชิค้นหาสาเหตุที่มายุถูกหมายตา และได้พบกับมาสค์ไรเดอร์โกสต์ เทนคูจิ ทาเครุและพรรคพวกของเขา มายุได้พบกับทาเคชิอีกครั้งหลังไม่เจอกันมา 3 ปี และค่อย ๆ เริ่มเปิดใจเหมือนเมื่อครั้งอดีตทีละนิด แต่ว่าร่างกายของทาเคชิที่ผ่านการใช้งานมาอย่างหนักมาก ใกล้จะถึงขีดจำกัดแล้ว อีกด้านหนึ่ง อุลก้า, อีกุร่า, บัฟฟาล 3 คนที่ทรยศต่อช็อกเกอร์ได้ตั้งองค์กรใหม่ขึ้นมาชื่อว่า “โนว่าช็อกเกอร์” และเริ่มดำเนินแผนการอันน่าสะพรึงด้วยการจะยึดครองประเทศญี่ปุ่น อันตรายที่มีต่อมายุ และวิกฤตอันใหญ่หลวงของญี่ปุ่น นักรบในตำนาน ฮอนโก ทาเคชิ จะ “แปลงร่าง” เพื่อสานต่อชีวิต, ความรัก ไปสู่อนาคต
รับบทโดย นัทสึมิ โอคาโมโตะ (岡本夏美)
 หลานสาวของทาจิบานะ โทเบ เป็นนักเรียนในเครือมหาวิทยาลัยโจนัน ทำงานพาร์ทไทม์ที่ร้านดอกไม้แห่งหนึ่ง เธอถูกหมายหัวจากการคืนชีพของทูตนรก เนื่องจากเธอมีอเล็กซานเดอร์อายคอนสิงอยู่
รับบทโดย โอสุกิ เรน (大杉 漣)
 ผู้นำของช็อคเกอร์ ถูกหลับไหลในโรงเพื่อรอการคืนชีพอย่างสมบูรณ์
ตัวละครเฉพาะที่ปรากฏตัว.
โนวาช็อคเกอร์.
โนวาช็อคเกอร์ คือกลุ่มช็อคเกอร์ที่แยกตัวออกมาเพื่อสร้างองค์กรใหม่ขึ้นมาโดยใช้นามเป็นบริษัท มีเป้าหมายในการยึดครองโลกด้วยระบบทุนนิยมและเศรษฐกิจ โดยใช้พลังงานโนวาในการสร้างความวุ่นวายที่ญี่ปุ่น
รับบทโดย ซึโยชิ อาเบะ (阿部 力)
 ผู้นำกลุ่มโนวาช็อคเกอร์
; อุลกา อเล็กซานเดอร์ (ウルガアレクサンダー)
 อุลกาที่ได้พลังจากอเล็กซานเดอร์อายคอน
รับบทโดย นาโอะ นางาซาวะ (長澤 奈央)
รับบทโดย โคโซะ ทาเคดะ (武田幸三)
เบลลาชาโอ

เบลลาชาโอ  เป็นเพลงของชาวอิตาลี ต้นฉบับระหว่างสงครามกลางเมืองอิตาลี เพลงนี้ได้ใช้กันทั่วโลกเพื่อเป็นสัญลักษณ์ในเรื่องเสรีภาพและการต่อต้าน
ประวัติ.
เพลงเบลลาชาโอ ใช้ร้องเพื่อต่อต้านลัทธิฟาสซิสต์ในประเทศอิตาลี ระหว่างปี ค.ศ. 1943 และ 1945 เพลงเบลลาชาโอเป็นแนวดนตรีโฟล์ก
ฉบับภาษาต่างประเทศ.
เพลงเบลลาชาโอ ได้มีการนำทำนองไปแปลเป็นภาษาต่าง ๆ ได้แก่ ภาษากาตาลา, ภาษาจีน, ภาษาโครเอเซีย, ภาษาเดนมาร์ก, ภาษาอังกฤษ, ภาษาเอสเปรันโต, ภาษาฟินแลนด์, ภาษาเยอรมัน, ภาษาฮังการี, ภาษาญี่ปุ่น, ภาษาเปอร์เซียน, ภาษาเคิร์ด, ภาษานอร์เวย์, ภาษารัสเซีย, ภาษาเซอร์เบีย, ภาษาสโลวีเนีย, ภาษาสเปน, ภาษาตากาล็อก, ภาษาเตลูกู, ภาษาไทย, ภาษาทิเบต, ภาษาตุรกี, และภาษายูเครน
ฉบับในประเทศไทย.
สำหรับประเทศไทย วงไฟเย็น นำทำนองดนตรี มาใส่เนื้อเพลงภาษาไทยและเรียบเรียงดนตรีใหม่ในชื่อเพลง "ปลดปล่อย เปลี่ยนแปลง" โดยใช้ในกลุ่มแนวร่วมประชาธิปไตยต่อต้านเผด็จการแห่งชาติ เพื่อต่อต้านกลุ่มที่มีความคิดแบบเผด็จการลัทธิฟาสซิสต์
จอร์จ ไมนอต

จอร์จ ริชาดส์ ไมนอต (2 ธันวาคม ค.ศ. 1885 – 25 กุมภาพันธ์ ค.ศ. 1950) เป็นแพทย์และนักวิจัยชาวอเมริกัน เกิดที่เมืองบอสตัน เป็นบุตรของเจมส์ แจ็กสัน ไมนอตและเอลิซาเบธ ไมนอต ไมนอตเรียนที่โรงเรียนแพทย์ฮาร์วาร์ด ก่อนจะทำงานที่ห้องปฏิบัติการที่โรงเรียนแพทย์จอห์นส ฮ็อปกินส์ ต่อมาไมนอตทำงานที่โรงพยาบาลแมสซาชูเซตส์และเริ่มศึกษาภาวะโลหิตจาง ในปี ค.ศ. 1915 ไมนอตแต่งงานกับแมเรียน ลินซี ไมนอต มีบุตรด้วยกัน 3 คน ต่อมาในปี ค.ศ. 1934 ไมนอตได้รับรางวัลโนเบลสาขาสรีรวิทยาหรือการแพทย์ร่วมกับจอร์จ วิปเปิลและวิลเลียม พี. เมอร์ฟี สำหรับการค้นพบวิธีรักษาภาวะโลหิตจาง ไมนอต วิปเปิลและเมอร์ฟีพบว่าภาวะโลหิตจางอย่างร้าย (pernicious anemia) เกิดจากการขาดวิตามินบี12 ซึ่งพบมากในตับ
ในช่วงบั้นปลายชีวิต ไมนอตป่วยเป็นโรคเบาหวาน และได้รับการรักษาด้วยอินซูลินที่เพิ่งมีการค้นพบไม่นาน ไมนอตเป็นอัมพาตข้างซ้ายจากโรคหลอดเลือดสมองในปี ค.ศ. 1947 และเสียชีวิตในอีก 3 ปีต่อมา
วิกิพีเดียภาษาทิเบต

วิกิพีเดียภาษาทิเบต เป็นสารานุกรมวิกิพีเดียที่จัดทำขึ้นในภาษาทิเบต เริ่มสร้างเมื่อเดือนกุมภาพันธ์ พ.ศ. 2551 ปัจจุบันวิกิพีเดียภาษาทิเบตมีบทความมากกว่า 4,000 บทความ (กุมภาพันธ์ พ.ศ. 2559)
วิกิพีเดียภาษาปัญจาบ

วิกิพีเดียภาษาปัญจาบ  เป็นสารานุกรมวิกิพีเดียที่จัดทำขึ้นในภาษาปัญจาบ แบ่งออกเป็นสองรุ่นคือ (ในอักษรคุรมุขี) และ (ในอักษรชาห์มุขี)
รุ่นตะวันออก.
รุ่นตะวันออกสร้างขึ้นในวันที่ 3 มิถุนายน ค.ศ. 2002 แต่สามบทความแรกเขียนขึ้นในเดือนสิงหาคม ค.ศ. 2004 ในเดือนกรกฎาคม ค.ศ. 2012 วิกิพีเดียรุ่นี้ทีบทความถึง 2,400 บทความ
นับตั้งแต่เดือนสิงหาคม ค.ศ. 2012 มีผู้อ่านจากทั่วโลกประมาณ 26 ล้านครั้ง ปัจจุบันมีบทความถึง บทความ
รุ่นตะวันตก.
รุ่นตะวันตกเริ่มต้นขึ้นในวิกิมีเดียอินคูเบเตอร์ในวันที่ 24 ตุลาคม ค.ศ. 2008 ก่อนจะเปลี่ยนเป็นโดเมนในวันที่ 13 สิงหาคม ค.ศ. 2009 โครงการนี้บุกเบิกโดย Khalid Mahmood อาจารย์วิทยาลัยจากอิสลามาบาด
ปัจจุบันมีบทความถึง บทความ
พื้นที่ทับซ้อน

"พื้นที่ทับซ้อน" เป็นซิงเกิลในปี พ.ศ. 2559 ของนักร้อง บอย พีซเมกเกอร์ ประพันธ์เนื้อร้อง-ทำนองโดย กฤษติกร พรสาธิต และเรียบเรียงโดย ศุภวิญญ์ มุ่งมาตร ออกจำหน่ายในวันที่ 21 มกราคม พ.ศ. 2559
จุดเริ่มต้นของเพลงนี้ เกิดขึ้นมาจากการที่ผมคิดคำว่า “พื้นที่ทับซ้อน” เป็นคำที่น่าสนใจ น่าจะเอามาประยุกต์ใช้กับเรื่องของ “ความรัก” ได้ เหมือนกับการแย่งชิงพื้นที่หัวใจของคนๆ นึง เพราะส่วนตัวของบอยเป็นคนที่ชอบคิดชื่อเพลงก่อน แล้วค่อยคิดเนื้อเพลงตามมา เช่น “ระยะสุดท้าย”, “ยังไม่พ้นขีดอันตราย” โดยในเพลงนี้ก็ได้ “ติ๊ก วงเพลย์กราวนด์” มาช่วยเขียนเพลงด้วย ในเรื่องของดนตรีเราก็ลองหลายวิธี ตอนแรกๆ เราก็ลองใช้เปียโนตัวเดียว แต่เราก็รู้สึกว่ามันยังไม่ได้อารมณ์พอ จึงค่อยๆปรับมาเรื่อยๆ จนเริ่มหนักขึ้น และจนมาเป็นแบบนี้ ลงตัวเลย เพราะเพลงมันเป็นอารมณ์ของคนที่สูญเสีย ช๊อก เรื่องความรัก ถ้าเป็นเพลงนิ่มๆ ก็อาจจะไม่เหมาะ
มิวสิกวีดิโอนี้ได้ไปถ่ายทำเอ็มวีถึงประเทศญี่ปุ่น เป็นเรื่องราวที่ความรักทับซ้อนเมื่อ อาร์ม และ โอลีฟ ทั้งสองคนเป็นแฟนกันโดยมี เบสท์ เป็นเพื่อนสนิทไปด้วย ทำให้เรื่องราวความรักและความลับระหว่างทั้งสามคนที่เริ่มต้นขึ้นมิตรภาพกลับต้องมีอันต้องเปลี่ยนไป เมื่อต้องสูญเสีย คนรักให้กับเพื่อนสนิท
การตอบรับ.
เพลง "พื้นที่ทับซ้อน" ติดอันดับสูงสุด 15 จากการจัดอันดับของ ซี้ดเอฟเอ็ม ในชาร์ต ซี้ดเอฟเอ็ม ชาร์ตท็อป 20 ประจำวันที่ 31 มกราคม พ.ศ. 2559 โดยวัดจากการออกอากาศของคลื่นวิทยุในกรุงเทพมหานครและปริมณฑล จำนาน 40 สถานี
วอลเลย์บอลชายชิงแชมป์โลก

วอลเลย์บอลชายชิงแชมป์โลก  เป็นการแข่งขันวอลเลย์บอลชายระดับทีมชาติชุดใหญ่ของสมาชิกเอฟไอวีบี อยู่ภายใต้การกำกับของสหพันธ์วอลเลย์บอลระหว่างประเทศ การแข่งขันครั้งแรกจัดขึ้นในปี ค.ศ. 1949 ซึ่งในช่วงแรกของการแข่งขันได้การจัดการแข่งขันแตกต่างกันไป (1949, 1952, 1956, 1960, 1962) ตั้งแต่ในปี ค.ศ. 1962 การแข่งขันได้รับการจัดขึ้นทุก ๆ 4 ปี
เจ้าภาพ.
รายชื่อเจ้าภาพแบ่งตามจำนวนการเป็นเจ้าภาพจัดการแข่งขันชิงแชมป์โลก
* = เจ้าภาพร่วม
ผู้เล่นทรงคุณค่า.
 (GDR)
 (POL)
 (FRA) 
 (ITA)
 (ITA)
 (ESP) 
 (ARG)
 (BRA)
 (BRA)
 (POL)
 (POL)
 (ITA)
วอลเลย์บอลหญิงชิงแชมป์โลก

วอลเลย์บอลหญิงชิงแชมป์โลก  เป็นการแข่งขันวอลเลย์บอลในร่มระดับนานาชาติของประเภททีมหญิง
เจ้าภาพ.
รายชื่อเจ้าภาพแบ่งตามจำนวนการเป็นเจ้าภาพจัดการแข่งขันชิงแชมป์โลก
* = เจ้าภาพร่วม
เจฟเฟอร์สัน เดวิส

เจฟเฟอร์สัน ฟินิส เดวิส (3 มิถุนายน ค.ศ. 1808 – 6 ธันวาคม ค.ศ. 1889) เป็นนักการเมืองอเมริกัน สมาชิกสภาผู้แทนราษฎรและสมาชิกวุฒิสภาสหรัฐจากรัฐมิสซูรี รัฐมนตรีว่าการกระทรวงสงครามสหรัฐคนที่ 23 และประธานาธิบดีสมาพันธรัฐอเมริการะหว่างสงครามกลางเมืองอเมริกา เขารับผิดชอบแผนศึกของสมาพันธรัฐ แต่ไม่พบยุทธศาสตร์พิชิตฝ่ายสหภาพซึ่งมีประชากรมากกว่าและเป็นอุตสาหกรรมมากกว่า ความพยายายามทางการทูตของเขาไม่สามารถได้มาซึ่งการรับรองจากต่างประเทศแม้แต่ประเทศเดียว และในประเทศ เศรษฐกิจของสมาพันธรัฐที่กำลังล่มสลายบังคับให้รัฐบาลของเขาพิมพ์เงินกระดาษมากขึ้นทุกทีเพื่อโปะรายจ่ายของสงคราม นำไปสู่ภาวะเงินเฟ้อแบบกู่ไม่กลับและการลดค่าเงินตราดอลลาร์สมาพันธรัฐ
เดวิสเกิดในรัฐเคนทักกีในครอบครัวเกษตรกรมั่งมีปานกลาง และเติบโตในไร่ใหญ่ฝ้ายของพี่ชายเขา โจเซฟ ในรัฐมิสซิสซิปปีและรัฐลุยเซียนา โจเซฟ เดวิสยังทำให้เขาได้รับแต่งตั้งเขาวิทยาลัยทหารสหรัฐที่เวสต์พอยต์ หลังสำเร็จการศึกษา เจฟเฟอร์สัน เดวิสรับราชการเป็นร้อยโทในกองทัพบกสหรัฐหกปี เขาสู้รบในสงครามเม็กซิโก–อเมริกา (ค.ศ. 1846–1848) เป็นพันเอกแห่งกรมอาสาสมัคร เขารับราชการเป็นรัฐมนตรีว่าการกระทรวงสงครามสหรัฐตั้งแต่ ค.ศ. 1853 ถึง 1857 ภายใต้ประธานาธิบดีแฟรงกลิน เพียร์ซ และเป็นสมาชิกวุฒิสภาพรรคแดโมแครตจากรัฐมิสซิสซิปปี ก่อนสงคราม เขาดำเนินการไร่ใหญ่ฝ้ายในรัฐมิสซิสซิปปีและมีทาสกว่า 100 คน หลังสงครามยุติ เขายังเป็นผู้แก้ต่าง (apologist) อุดมการณ์ความเป็นทาสซึ่งเขาและสมาพันธรัฐต่อสู้ แม้เดวิสโต้แย้งการแยกตัวออกใน ค.ศ. 1858 แต่เขาเชื่อว่าแต่ละรัฐมีอำนาจอธิปไตยและมีสิทธิอย่างไม่ต้องสงสัยในการแยกตัวออกจากฝ่ายสหภาพ
ภรรยาคคนแรกของเดวิส ซาราห์ น็อกซ์ เทย์เลอร์ เสียชีวิตจากมาลาเรียสามเดือนหลังการสมรส และเขาเผชิญกับคราวเป็นซ้ำของโรค เขาสุขภาพไม่ดีเป็นส่วนใหญ่ของชีวิต เมื่ออายุ 36 ปี เขาสมรสอีกครั้งกับวารินา โฮเวลล์วัย 18 ปี คนพื้นเมืองแนตเชสผู้ได้รับการศึกษาในฟิลาเดลเฟียและมีความสัมพันธ์ครอบครัวบ้างในภาคเหนือ ทั้งสองมีบุตรหกคน มีเพียงสองคนที่รอดชีวิต และมีคนเดียวที่แต่งงานและมีบุตร
นักประวัติศาสตร์จำนวนมากให้เหตุผลความอ่อนแอของสมาพันธรัฐว่าเพราะความเป็นผู้นำที่เลวของประธานาธิบดีเดวิส การหมกมุ่นกับรายละเอียด ความไม่เต็มใจมอบหมายความรับผิดชอบ การขาดการสนับสนุนของประชาชน การพิพาทกับผู้ว่าการและแม่ทัพของรัฐที่ทรงอำนาจ ความลำเอียงต่อเพื่อนเก่า ความไร้สามารถมีความสัมพันธ์กับผู้ที่ไม่เห็นด้วยกับเขา การปฏิเสธปัญหาทางพลเรือนโดยเน้นปัญหาทางทหาร และการคัดค้านความเห็นสาธารณะทั้งหมดเล่นงานเขา นักประวัติศาสตร์เห็นตรงกันว่าเขาเป็นผู้นำสงครามที่ด้อยประสิทธิภาพกว่าประธานาธิบดีอับราฮัม ลินคอล์นของฝ่ายสหภาพมาก หลังเดวิสถูกจับใน ค.ศ. 1865 เขาถูกกล่าวหาฐานกบฏ เขาไม่เคยถูกพิจารณาคดีและถูกปล่อยตัวอีกสองปีถัดมา แม้ไม่ถูกทำให้อัปยศ แต่เดวิสเสียความชอบของอดีตฝ่ายสมาพันธรัฐหลังสงครามโดยแม่ทัพชั้นนำของเขา โรเบิร์ต อี. ลี เดวิสเขียนบันทึกความทรงจำชื่อ "ความเจริญและความเสื่อมของรัฐบาลสมาพันธรัฐ" ("The Rise and Fall of the Confederate Government") ที่เขียนเสร็จใน ค.ศ. 1881 เมื่อปลายคริสต์ทศวรรษ 1880 เขาเริ่มสนับสนุนการปรองดอง โดยบอกชาวใต้ให้ภักดีต่อสหภาพ อดีตฝ่ายสมาพันธรัฐหันมาชื่นชมบทบาทของเขาในสงคราม โดยมองว่าเขาเป็นผู้รักประเทศชาติชาวใต้ และเขากลายเป็นวีรบุรุษของอุดมการณ์สาบสูญในภาคใต้หลังสมัยบูรณะ
หลวงเสียงเสนาะกรรณ (พัน มุกตวาภัย)

<ns>0</ns>
 <revision>
 <parentid>11681390</parentid>
 <timestamp>2024-12-14T16:05:54Z</timestamp>
 <contributor>
 <username>ZeroSixTwo</username>
 </contributor>
 <comment>+; +ด้วย</comment>
 <origin>12018041</origin>
 <model>wikitext</model>
 <format>text/x-wiki</format>
หลวงเสียงเสนาะกรรณ (พัน มุกตวาภัย) เกิดที่ตำบลงิ้วราย อำเภอนครไชยศรี จังหวัดนครปฐม เดิมเป็นนักเทศน์และนักสวดคฤหัสถ์มาก่อน แล้วจึงเข้ารับราชการเป็นนักร้องในกรมมหรสพ หลวงเสียงเสนาะกรรณได้ต่อเพลงจากพระยาประสานดุริยศัพท์ (แปลก ประสานศัพท์) และหม่อมส้มจีน และได้ต่อเพลงละครดึกดำบรรพ์จากหม่อมจันทร์ กุญชร ณ อยุธยา จนในสมัยรัชกาลพระบาทสมเด็จพระมงกุฎเกล้าเจ้าอยู่หัว ได้เป็นครูสอนขับร้องอยู่ในวัง และที่พระตำหนักของพระสุจริตสุดา 
หลวงเสียงเสนาะกรรณ ได้บันทึกแผ่นเสียงกับบริษัทแผ่นเสียงตราสุนัขเมื่อ พ.ศ. 2468 เพลงที่บันทึกไว้ครั้งนั้น ได้แก่ เพลงเขมรไทรโยค ละครดึกดำบรรพ์เรื่องอิเหนา ตอนบวงสรวง ตอนตัดดอกไม้ฉายกริช ละครดึกดำบรรพ์เรื่องคาวี เป็นต้น เคยเป็นผู้ขับเสภาถวายพระบาทสมเด็จพระมงกุฎเกล้าเจ้าอยู่หัว เวลาทรงพระเครื่องใหญ่ โดยขับเสภา เรื่องขุนช้างขุนแผนและพระยาราชวังสัน
ภาษาเอายี

ภาษาเอายี (Awyi language) มีผู้พูดประมาณ 350 คน (พ.ศ. 2543) ในจังหวัดปาปัว อยู่ในกลุ่มภาษาบอร์เดอร์ ภาษานี้เป็นคนละภาษากับภาษาเอาเย ภาษานี้อยู่ในสภาวะใกล้เป็นภาษาตาย
ซอสนอวีแยตส์

ซอสนอวีแยตส์  เป็นเมืองทางตอนใต้ของประเทศโปแลนด์ ห่างจากเมืองกาตอวิตแซ 10 กิโลเมตร อยู่ในเขตจังหวัดชล็อนสก์ มีเนื้อที่ 91.06 ตารางกิโลเมตร และมีประชากร 214,488 คน 
เมืองนี้เป็นส่วนหนึ่งของจังหวัดชล็อนสก์ตั้งแต่ในปี ค.ศ. 1999 ก่อนหน้านี้ในปี ค.ศ. 1945 เป็นส่วนหนึ่งจังหวัดกาตอวิตแซ และก่อนสงครามโลกครั้งที่สอง ซอสนอวีแยตส์เป็นของจังหวัดกีแยลต์แซ
หลังจากการบุกครองโปแลนด์ ค.ศ. 1939 เทศมณฑลนครถูกเยอรมนีเข้ายึดครองโดยกองกำลังเวร์มัคท์ และเปลี่ยนชื่อเป็นซ็อสโนวิทซ์ ในเดือนมิถุนายน ค.ศ. 1943 ชาวยิวถูกเนรเทศจากย่านชาวยิวซอสนอวีแยตส์ไปยังค่ายกักกันเอาชวิทซ์ ย่านชาวยิวถูกทำลายใน 2 เดือนต่อมาและเกือบทั้งหมด จำนวนชาวยิวเหลือประมาณ 15,000 คน นอกจากนี้ได้ถูกเนรเทศไปยังเอาชวิทซ์
ประเทศไทยใน พ.ศ. 2555

เหตุการณ์ที่เกิดขึ้นใน พ.ศ. 2555 (ค.ศ. 2012) ในประเทศไทย เป็นปีที่ 231 แห่งกรุงรัตนโกสินทร์ และเป็นปีที่ 67 ในรัชสมัยของพระบาทสมเด็จพระมหาภูมิพลอดุลยเดชมหาราช บรมนาถบพิตร
รายชื่อประเทศเรียงตามการปล่อยคาร์บอนไดออกไซด์

รายชื่อประเทศเรียงตามการปล่อยคาร์บอนไดออกไซด์ ซึ่งเป็นข้อมูลรายงานจากปี พ.ศ. 2558
หมายเหตุและอ้างอิง.
<templatestyles src="Reflist/styles.css" />
เส้นเมริเดียนที่ 49

เส้นเมริเดียนที่ 49 อาจหมายถึง:
<table id="
disambigbox" class="metadata plainlinks dmbox 
dmbox-disambig" style="">
<tr>
<td class="mbox-image" style="padding: 2px 0 2px 0.4em;">
 </td>
<td class="mbox-text" style="padding: 0.25em 0.4em; font-style: italic; "> หน้านี้รวมบทความที่มีชื่อเหมือนหรือใกล้เคียงกัน
 </td>
</tr>
</table>#เปลี่ยนทาง
Palm oil

<ns>0</ns>
 <revision>
 <timestamp>2016-02-08T07:20:43Z</timestamp>
 <contributor>
 <username>Tikmok</username>
 </contributor>
 <comment>เปลี่ยนทางหน้าไป น้ำมันปาล์ม</comment>
 <origin>6330102</origin>
 <model>wikitext</model>
 <format>text/x-wiki</format>
แกร์ฮาร์ท โดมัค

แกร์ฮาร์ท โยฮันเนิส เพาล์ โดมัค (30 ตุลาคม ค.ศ. 1895 – 24 เมษายน ค.ศ. 1964) เป็นพยาธิแพทย์และนักวิทยาแบคทีเรียชาวเยอรมัน เกิดที่เมืองลาโก จังหวัดบรันเดินบวร์ค (ปัจจุบันคือเมืองวากุฟในประเทศโปแลนด์) เรียนที่โรงเรียนในเมืองซ็อมเมอร์เฟ็ลท์ (ปัจจุบันคือเมืองลุปสกอในโปแลนด์) และเรียนต่อด้านการแพทย์ที่มหาวิทยาลัยคีล โดมัคเข้าร่วมในสงครามโลกครั้งที่หนึ่งและได้รับบาดเจ็บ จึงเปลี่ยนไปทำหน้าที่แพทย์สนามแทน หลังสงคราม โดมัคทำงานที่มหาวิทยาลัยไกรฟส์วัลท์ ในปี ค.ศ. 1925 โดมัคไปดำรงตำแหน่งศาสตราจารย์ที่มหาวิทยาลัยมึนส์เทอร์และทำงานที่ห้องปฏิบัติการของบริษัทไบเออร์ในวุพเพอร์ทาล ในปีเดียวกัน โดมัคแต่งงานกับแกร์ทรูท ชตรือเบอ (Gertrud Strübe) ทั้งคู่มีบุตรด้วยกัน 4 คน
ต่อมาโดมัคดำรงตำแหน่งผู้อำนวยการสถาบันพยาธิวิทยาและวิทยาแบคทีเรียของไบเออร์และศึกษาเกี่ยวกับยาปฏิชีวนะ โดมัคพบว่าพรอนโตซิล ซึ่งเป็นสารกลุ่มซัลโฟนาไมด์ มีฤทธิ์ต้านเชื้อสเตรปโตค็อกคัส ("Streptococcus") จากการค้นพบนี้ทำให้โดมัคได้รับรางวัลโนเบลสาขาสรีรวิทยาหรือการแพทย์ในปี ค.ศ. 1939 แต่รัฐบาลนาซีกดดันให้โดมัคปฏิเสธรางวัลและถูกคุมตัวนานกว่าสัปดาห์ จนในปี ค.ศ. 1947 โดมัคจึงได้รับรางวัลโนเบล ผลงานของโดมัคช่วยในการพัฒนายาต้านวัณโรคในยุโรปช่วงสงครามโลกครั้งที่สอง
โดมัคได้รับเลือกให้เป็นภาคีสมาชิกราชสมาคมแห่งลอนดอนในปี ค.ศ. 1959 โดมัคหันไปสนใจด้านวัณโรคและการใช้เคมีบำบัดรักษาโรคมะเร็ง โดมัคเสียชีวิตที่บวร์คแบร์คในปี ค.ศ. 1964
มาริสสา ตันเจริญ

มาริสสา ตันเจริญ วีดอน (เกิด 28 พฤศจิกายน พ.ศ. 2518 ในลอสแอนเจลิส รัฐแคลิฟอร์เนีย) เป็นผู้อำนวยการสร้าง/นักเขียนบทโทรทัศน์, นักแสดงหญิง, นักร้อง, นักเต้น และนักแต่งบทเพลงชาวอเมริกัน
ชีวิตส่วนตัว.
มาริสสาเป็นชาวเอเชีย-อเมริกัน เชื้อสายไทย เธอมีน้องชายชื่อเควิน ตันเจริญ ซึ่งเป็นผู้กำกับภาพยนตร์ โดยเมื่อวันที่ 19 เมษายน ค.ศ. 2009 เธอได้สมรสกับเจด วีดอน ซึ่งเป็นน้องชายของจอสส์ วีดอน และได้มีบุตรสาว 1 คนซึ่งเกิดเมื่อเดือนมิถุนายน ค.ศ. 2015
สนธิสัญญาปารีส (ค.ศ. 1763)

สนธิสัญญาปารีส หรือเรียกสนธิสัญญา ค.ศ. 1763 มีการลงนามเมื่อวันที่ 10 กุมภาพันธ์ ค.ศ. 1763 โดยราชอาณาจักรบริเตนใหญ่ ฝรั่งเศสและสเปน กับโปรตุเกสในความตกลง หลังชัยชนะของบริเตนเหนือฝรั่งเศสและสเปนระหว่างสงครามเจ็ดปี
การลงนามสนธิสัญญายุติสงครามเจ็ดปีอย่างเป็นทางการ ซึ่งเรียกสงครามฝรั่งเศสและอินเดียนในเขตสงครามอเมริกาเหนือ และเป็นเครื่องหมายการเริ่มสมัยการครอบงำของบริเตนนอกทวีปยุโรป สองชาติคืนดินแดนที่ยึดได้ระหว่างสงครามเป็นอันมาก แต่บริเตนได้การครอบครองของฝรั่งเศสในทวีปอเมริกาเหนือ นอกจากนี้ บริเตนยังตกลงคุ้มครองนิกายโรมันคาทอลิกในโลกใหม่ สนธิสัญญานี้ไม่เกี่ยวข้องกับปรัสเซียและออสเตรีย โดยสองชาติลงนามความตกลงต่างหาก คือ สนธิสัญญาฮูเบอร์ทุสบุร์ก อีกห้าปีต่อมา
การจัดการสิ่งผิดปรกติ

การจัดการสิ่งผิดปรกติ  เป็นกระบวนการรับมือกับการเกิดสิ่งผิดปรกติ (exception) หรือสภาวะผิดธรรมดาหรือพิเศษระหว่างการคำนวณ สิ่งผิดปรกตินี้มักเปลี่ยนแปลงขั้นตอนปกติของการกระทำการ (execution) ของโปรแกรม การจัดการสิ่งผิดปรกติมีในภาษาโปรแกรมเฉพาะทางหรือกลไกฮาร์ดแวร์ของคอมพิวเตอร์
โดยทั่วไป สิ่งผิดปรกติจะจัดการโดยการบันทึกสถานะปัจจุบันของการกระทำการในพื้นที่ที่กำหนด และสับเปลี่ยนการกระทำการไปยังซับรูทีนที่เรียกว่า "ชุดคำสั่งจัดการสิ่งผิดปรกติ" (exception handler) ถ้าสิ่งผิดปรกติเกิด"ต่อเนื่องได้" (continuable) ชุดคำสั่งดังกล่าวอาจดำเนินการกระทำการต่อไปที่ตำแหน่งเดิมโดยใช้สารสนเทศที่บันทึกไว้ ตัวอย่างเช่น สิ่งผิดปรกที่เป็นการหารจำนวนจุดลอยตัวด้วยศูนย์ โดยปริยายแล้ว จะอนุญาตให้โปรแกรมทำงานต่อได้ ขณะที่สภาวะหน่วยความจำหมด (out of memory) อาจไม่สามารถแก้ไขได้อย่างโปร่งใส
การทัพกัวดัลคะแนล

การทัพกัวดัลคะแนล  หรือเรียก ยุทธการที่กัวดัลคะแนล และมีชื่อรหัสว่า ปฏิบัติการวอชทาวเวอร์  โดยสหรัฐ เป็นการรุกของฝ่ายสัมพันธมิตรต่อกองกำลังของจักรวรรดิญี่ปุ่นในหมู่เกาะโซโลมอนในช่วงเขตสงครามแปซิฟิกของสงครามโลกครั้งที่สอง เป็นการสู้รบระหว่างวันที่ 7 สิงหาคม ค.ศ. 1942 ถึง 9 กุมภาพันธ์ ค.ศ. 1943 และรวมถึงการรบทางบกและทางทะเลครั้งใหญ่ทั้งบนและรอบเกาะกัวดัลคะแนล นับเป็นการรุกทางบกครั้งใหญ่ครั้งแรกของฝ่ายสัมพันธมิตรต่อญี่ปุ่นในช่วงสงคราม
ในฤดูร้อน ค.ศ. 1942 ฝ่ายสัมพันธมิตรได้ตัดสินใจเปิดฉากการรุกครั้งใหญ่ในเกาะนิวกีนีและเกาะโซโลมอน โดยมีวัตถุประสงค์เพื่อป้องกันแนวรบทางทะเลไปยังออสเตรเลีย และก็โจมตีฐานทัพหลักของญี่ปุ่นที่ราเบาล์ (Rabaul) บนเกาะนิวบริเตนในที่สุด ปฏิบัติการกัวดัลคะแนลอยู่ภายใต้บังคับบัญชาของโรเบิร์ต แอล กอร์มลีย์ รายงานต่อเชสเตอร์ ดับเบิลยู. นิมิตซ์ ในขณะที่การป้องกันของญี่ปุ่นประกอบไปด้วยกองเรือผสมภายใต้การนำของอิโซโรกุ ยามาโมโตะ และกองทัพที่ 17 ภายใต้การนำของฮารูกิชิ เฮียคุทาเกะ
วันที่ 7 สิงหาคม ค.ศ. 1942 กองทัพฝ่ายสัมพันธมิตรซึ่งประกอบด้วยนาวิกโยธินสหรัฐเป็นหลัก ได้ยกพลขึ้นบกบนเกาะกัวดัลคะแนล เกาะทูลากิ และเกาะฟลอริดาในหมู่เกาะโซโลมอน กองกำลังป้องกันของญี่ปุ่นซึ่งยึดครองหมู่เกาะเหล่านี้มาตั้งแต่เดือนพฤษภาคม ค.ศ. 1942 มีการต่อต้านเพียงเล็กน้อยในช่วงแรก แต่การเข้ายึดเกาะกัวดัลคะแนลได้กลายเป็นปฏิบัติการที่ยาวนานในไม่ช้า เนื่องจากทั้งสองฝ่ายต่างส่งกำลังเสริมเข้ามา ฝ่ายสัมพันธมิตรได้เข้ายึดครองสนามบินที่มีชื่อว่า เฮนเดอร์สันฟีลด์ บนเกาะกัวดัลคะแนลได้สำเร็จ พร้อมทั้งสร้างแนวป้องกันรอบพื้นที่เอาไว้ ฝ่ายญี่ปุ่นได้พยายามเข้ายึดสนามบินกลับคืนมาหลายครั้ง รวมทั้งในช่วงกลางเดือนกันยายนและในช่วงปลายเดือนตุลาคม การทัพครั้งนี้ได้มีส่วนเกี่ยวข้องกับการรบทางทะเลครั้งใหญ่มากมาย ได้แก่ ยุทธนาวีที่เกาะซาโว โซโลมอนทางตะวันออก แหลมเอสเปอรานซ์ และหมู่เกาะซานตาครูซ นำไปสู่ชัยชนะที่เด็ดขาดของฝ่ายสัมพันธมิตรในยุทธนาวีที่กัวดัลคะแนลในช่วงกลางเดือนพฤศจิกายน ต่อมามีการสู้รบเพิ่มเติมในยุทธนาวีที่ทัสซาฟารองกาและยุทธนาวีที่เกาะเรนเนลล์ ในเดือนธันวาคม ญี่ปุ่นได้ตัดสินใจละทิ้งกัวดัลคะแนลเพื่อมุ่งเน้นไปที่การป้องกันเกาะอื่น ๆ ของหมู่เกาะโซโลมอน และกองกำลังหน่วยสุดท้ายได้อพยพออกไปในวันที่ 9 กุมภาพันธ์ ค.ศ. 1943
การทัพครั้งนี้ได้เกิดขึ้นหลังจากความสำเร็จในการป้องกันของฝ่ายสัมพันธมิตรในยุทธนาวีที่ทะเลคอรัลและยุทธนาวีที่มิดเวย์ในเดือนพฤษภาคม และมิถุนายน ค.ศ. 1942 นอกจากการรบที่อ่าวมิลน์และบูนา-โกนาบนเกาะนิวกีนีแล้ว การทัพกัวดัลคะแนลยังเป็นจุดเริ่มต้นของการเปลี่ยนผ่านจากปฏิบัติการการตั้งรับไปสู่ปฏิบัติการรุกของฝ่ายสัมพันธมิตร และช่วยให้พวกเขายึดครองความริเริ่มทางยุทธศาสตร์ในเขตสงครามแปซิฟิกจากญี่ปุ่นได้อย่างมีประสิทธิภาพ ต่อมาการทัพครั้งนี้ได้นำไปสู่การรุกครั้งใหญ่ของฝ่ายสัมพันธมิตรในแปซิฟิก โดยเฉพาะอย่างยิ่ง การทัพหมู่เกาะโซโลมอน การทัพนิวกีนี การทัพหมู่เกาะกิลเบิร์ตและมาร์แชล การทัพหมู่เกาะมาเรียนาและปาเลา การทัพฟิลิปปินส์ (ค.ศ. 1944–1945) และการทัพหมู่เกาะโวลคาโนและรีวกีว ก่อนที่ญี่ปุ่นได้ยอมจำนนในเดือนสิงหาคม ค.ศ. 1945
เกมฟรีก

บริษัทเกมฟรีก  เป็นบริษัทผู้พัฒนาวิดีโอเกมสัญชาติญี่ปุ่นก่อตั้งขึ้นในปี พ.ศ. 2532 และเป็นบริษัทที่สร้างวิดีโอเกมชุดที่โด่งดังไปทั่วโลก"โปเกมอน"
ประวัติ.
ก่อนเป็นบริษัท เกมฟรีกเคยเป็นนิตยสารวิดีโอเกมตีพิมพ์เอง สร้างโดยซาโตชิ ทาจิริและเคน ซุงิโมริ ในปี พ.ศ. 2523 ทาจิริเขียนและแก้ไขข้อความและซุงิโมริเป็นผู้วาดภาพ ทาจิริยังใช้ "เกมฟรีก" เป็นนามปากกาเมื่อครั้งที่เขาเป็นนักเขียนอิสระให้กับสิ่งพิมพ์ต่าง ๆ เช่น นิตยสาร"แฟมิลีคอมพิวเตอร์แมกาซีน" และ"แฟมิคอมสึชิง"
ในวันที่ 26 เมษายน พ.ศ. 2532 ทาจิริและซุงิโมริก่อตั้งบริษัทพัฒนาวิดีโอเกมในชื่อเดียวกัน หนึ่งในเกมแรกของบริษัทเกมฟรีก คือเกม ควินตี เกมแนวแอ็กชันแก้ปริศนาบนเครื่องแฟมิคอม ออกจำหน่ายในอเมริกาเหนือในชื่อ "เมนเดลพาเลซ" เกมชุดที่มีชื่อเสียงที่สุดคือ "โปเกมอน"  คำย่อโรมาจิของตราสินค้าสัญชาติญี่ปุ่นว่า "พ็อกเก็ตมอนสเตอส์"  จำหน่ายโดยนินเท็นโดในประเทศญี่ปุ่น อเมริกาเหนือ และยุโรป
ในเดือนตุลาคม พ.ศ. 2558 เกมฟรีกซื้อกิจการบริษัทโคอาเกมส์ (Koa Games) บริษัทพัฒนาเกมมือถือ
พี่ชาย

พี่ชาย (Sing me last song) เป็นละครโทรทัศน์แนวดราม่า-โรแมนติก ผลิตโดย บริษัท อาร์เอส จำกัด (มหาชน) โดยผู้จัด บทประพันธ์ มหาสมุทร บทโทรทัศน์ กำกับการแสดงโดย นพดล มงคลพันธ์ ออกอากาศทุกวันเสาร์–อาทิตย์ เวลา 11:00 - 11:45 น. ทาง สถานีวิทยุโทรทัศน์ไทยทีวีสีช่อง 3 นำแสดงโดย วรเวช ดานุวงศ์, สโรชา ตันจรารักษ์, ณภัทร ปัทมสิงห์ ณ อยุธยา, อรการ จิวะเกียรติ และนักแสดงชั้นนำอีกมากมาย เริ่มตอนแรกวันเสาร์ที่ 5 สิงหาคม-29 ตุลาคม พ.ศ. 2549 ต่อจากละคร และเป็นละครตอนกลางวันส่งท้าย โดยมีรายการข่าว เรื่องเล่าเสาร์อาทิตย์ เข้ามาแทนที่
เรื่องย่อ.
สมชาย เด็กหนุ่มวัยกำลังแนว ซ่าและแสบ มีคู่หูร่วมแก๊งคือ แจ๊ค กับ จิล ฝาแฝด ชาย-หญิง ทั้งสามคนเรียนอยู่มหาวิทยาลัยศิลปะ มีความฝันร่วมกันคืออยากจะตั้งวงดนตรีของตัวเอง สมชายสูญเสียแม่ด้วยอุบัติเหตุเมื่อ 10 ปีที่แล้ว เหลือแต่ อานนท์ ผู้เป็นพ่อซึ่งมีอาชีพเป็นเซลส์แมนขายประกัน และต้องเดินทางไปทำงานต่างจังหวัดอยู่เสมอ 
วันหนึ่งสมชาย ได้รับข่าวร้ายว่าอานนท์ประสบอุบัติเหตุรถคว่ำที่พัทยาระหว่างเดินทางไปทำ งาน สมชายรีบเดินทางไปพัทยาทันที ในขณะเดียวกัน หนูนา สาวน้อยแสนหวานจากเชียงรายก็รีบเดินทางมาพัทยาทันที เมื่อได้ข่าวว่าศจี ผู้เป็นแม่ประสบอุบัติเหตุ ระหว่างการเดินทางหนูนาเกิดตกรถ สมชายก็ไม่มีเงินทำให้ทั้งคู่ต้องร่วมเดินทางไปด้วยกัน สมชายและหนูนาจึงได้รู้ว่าอานนท์กับสิรีจดทะเบียนกันในเช้าวันเกิดเหตุ แม้อานนท์จะบอกว่ามันเป็นความรัก แต่ก็ยากเกินกว่าที่เด็กทั้งสองจะทำใจรับได้
ผลจากอุบัติเหตุทำให้สิรีกลายเป็นเจ้าหญิงนิทรา อานนท์จึงรับหนูนามาอยู่ด้วยที่กรุงเทพฯ ในฐานะลูกสาวคนใหม่ สร้างความไม่พอใจให้กับสมชายมาก สมชายกับหนูนาต่างก็ไม่ยอมพูดกันเลยนับจากวันนั้น จนวันหนึ่งสมชายได้รู้ความจริงจากจิลว่าแจ๊คกำลังหลงรักหนูนา สมชายรู้สึกไม่พอใจขึ้นมาโดยไม่รู้สาเหตุและพยายามขัดขวางจนแจ๊คผิดสังเกต สมชายและหนูนาเองต่างก็เริ่มรู้ตัวว่ามีความรู้สึกบางอย่างต่อกัน แต่เพราะสถานภาพที่ต้องเป็นพี่น้องทำให้ทั้งคู่พยายามฝืนความรู้สึก
แจ๊คกับจิลบอกข่าวดีกับสมชายเรื่องการประกวดวงดนตรีที่กำลังจะมีขึ้น สมชายทำงานหนักเพื่อเลี้ยงดูตัวเองจนล้มป่วย และพบความจริงว่าตัวเองป่วยเป็นเลือดคลั่งในสมองชนิดรุนแรงและปิดเรื่องนี้เป็นความลับ 
การแข่งขันดนตรีมาถึง แต่เป็นวันที่สมชายมีอาการทรุดหนัก แต่ก็พยายามฝืนตัวเองไปร่วมงานเพื่อทำความฝันของตนและเพื่อนให้เป็นจริง สมชายทำความฝันของตัวเองสำเร็จก่อนที่จะล้มลงกลางเวที อานนท์รู้ความจริงเรื่องอาการป่วยของสมชาย จึงทำทุกวิถีทางเพื่อช่วยชีวิตลูกชายไว้ และปรับความเข้าใจกันได้ในที่สุด...
ชี.ล.ด์. ทีมมหากาฬอเวนเจอร์ส

ชี.ล.ด์. ทีมมหากาฬอเวนเจอร์ส  เป็นละครชุดทางโทรทัศน์อเมริกัน สร้างโดย จอสส์ วีดอน, เจด วีดอนและมาริสสา ตันเจริญ ออกอากาศทางช่องเอบีซี สร้างจากองค์กร ชีลด์ (กองการแทรกแซง การบังคับใช้ และการส่งกำลังบำรุงเชิงยุทธศาสตร์แห่งมาตุภูมิ) ในมาร์เวลคอมิกส์ ซึ่งหน่วยรักษาสันติภาพและสายลับในโลกของซูเปอร์ฮีโร "ชี.ล.ด์." เป็นละครชุดแรกที่ดำเนินเรื่องอยู่ในจักรวาลภาพยนตร์มาร์เวล และมีเนื้อเรื่องเกี่ยวข้องกับ ภาพยนตร์ในแฟรนไชส์และละครชุดเรื่องอื่น ละครชุดสร้างโดย เอบีซีสตูดิโอส์, มาร์เวลเทเลวิชันและมิวแทนต์เอนิมีโพรดักชันส์ มี เจด วีดอน, มาริสา ตันเจริญและเจฟฟรีย์ เบลล์ เป็นโชว์รันเนอร์
ทากาโอกะ

ทากาโอกะ (; โรมาจิ: "Takaoka-shi") เป็นนครในจังหวัดโทยามะ เป็นหนึ่งเมืองท่องเที่ยวในภาคชูบุของประเทศญี่ปุ่น เดิมบริเวณทากาโอกะถูกเรียกว่า "เซกิโนะ" แต่เมื่อมาเอดะ โทชินางะ ไดเมียวผู้เป็นอดีตเจ้าแคว้นคางะได้เปิดเมืองนี้ขึ้นในปี ค.ศ. 1609 เขาก็เปลี่ยนชื่อเมืองนี้และตั้งใหม่ตามคำโคลงกลอนศาสนาที่เรียกว่า "ชิเฮ็ง" ซึ่งมีคำว่า "ทากาโอกะ" อยู่ด้วย ซึ่ง "ทากะ" มีความหมายว่าสูง และ "โอกะ" มีความหมายว่าเนินเขา
เส้นเมริเดียนที่ 144

เส้นเมริเดียนที่ 144 อาจหมายถึง:
<table id="
disambigbox" class="metadata plainlinks dmbox 
dmbox-disambig" style="">
<tr>
<td class="mbox-image" style="padding: 2px 0 2px 0.4em;">
 </td>
<td class="mbox-text" style="padding: 0.25em 0.4em; font-style: italic; "> หน้านี้รวมบทความที่มีชื่อเหมือนหรือใกล้เคียงกัน
 </td>
</tr>
</table>#เปลี่ยนทาง
เส้นเมริเดียนที่ 143

เส้นเมริเดียนที่ 143 อาจหมายถึง:
<table id="
disambigbox" class="metadata plainlinks dmbox 
dmbox-disambig" style="">
<tr>
<td class="mbox-image" style="padding: 2px 0 2px 0.4em;">
 </td>
<td class="mbox-text" style="padding: 0.25em 0.4em; font-style: italic; "> หน้านี้รวมบทความที่มีชื่อเหมือนหรือใกล้เคียงกัน
 </td>
</tr>
</table>#เปลี่ยนทาง
เส้นเมริเดียนที่ 142

เส้นเมริเดียนที่ 142 อาจหมายถึง:
<table id="
disambigbox" class="metadata plainlinks dmbox 
dmbox-disambig" style="">
<tr>
<td class="mbox-image" style="padding: 2px 0 2px 0.4em;">
 </td>
<td class="mbox-text" style="padding: 0.25em 0.4em; font-style: italic; "> หน้านี้รวมบทความที่มีชื่อเหมือนหรือใกล้เคียงกัน
 </td>
</tr>
</table>#เปลี่ยนทาง
เส้นเมริเดียนที่ 141

เส้นเมริเดียนที่ 141 อาจหมายถึง:
<table id="
disambigbox" class="metadata plainlinks dmbox 
dmbox-disambig" style="">
<tr>
<td class="mbox-image" style="padding: 2px 0 2px 0.4em;">
 </td>
<td class="mbox-text" style="padding: 0.25em 0.4em; font-style: italic; "> หน้านี้รวมบทความที่มีชื่อเหมือนหรือใกล้เคียงกัน
 </td>
</tr>
</table>#เปลี่ยนทาง
เส้นเมริเดียนที่ 145

เส้นเมริเดียนที่ 145 อาจหมายถึง:
<table id="
disambigbox" class="metadata plainlinks dmbox 
dmbox-disambig" style="">
<tr>
<td class="mbox-image" style="padding: 2px 0 2px 0.4em;">
 </td>
<td class="mbox-text" style="padding: 0.25em 0.4em; font-style: italic; "> หน้านี้รวมบทความที่มีชื่อเหมือนหรือใกล้เคียงกัน
 </td>
</tr>
</table>#เปลี่ยนทาง
เส้นเมริเดียนที่ 140

เส้นเมริเดียนที่ 140 อาจหมายถึง:
<table id="
disambigbox" class="metadata plainlinks dmbox 
dmbox-disambig" style="">
<tr>
<td class="mbox-image" style="padding: 2px 0 2px 0.4em;">
 </td>
<td class="mbox-text" style="padding: 0.25em 0.4em; font-style: italic; "> หน้านี้รวมบทความที่มีชื่อเหมือนหรือใกล้เคียงกัน
 </td>
</tr>
</table>#เปลี่ยนทาง
เส้นเมริเดียนที่ 149

เส้นเมริเดียนที่ 149 อาจหมายถึง:
<table id="
disambigbox" class="metadata plainlinks dmbox 
dmbox-disambig" style="">
<tr>
<td class="mbox-image" style="padding: 2px 0 2px 0.4em;">
 </td>
<td class="mbox-text" style="padding: 0.25em 0.4em; font-style: italic; "> หน้านี้รวมบทความที่มีชื่อเหมือนหรือใกล้เคียงกัน
 </td>
</tr>
</table>#เปลี่ยนทาง
เส้นเมริเดียนที่ 148

เส้นเมริเดียนที่ 148 อาจหมายถึง:
<table id="
disambigbox" class="metadata plainlinks dmbox 
dmbox-disambig" style="">
<tr>
<td class="mbox-image" style="padding: 2px 0 2px 0.4em;">
 </td>
<td class="mbox-text" style="padding: 0.25em 0.4em; font-style: italic; "> หน้านี้รวมบทความที่มีชื่อเหมือนหรือใกล้เคียงกัน
 </td>
</tr>
</table>#เปลี่ยนทาง
เส้นเมริเดียนที่ 147

เส้นเมริเดียนที่ 147 อาจหมายถึง:
<table id="
disambigbox" class="metadata plainlinks dmbox 
dmbox-disambig" style="">
<tr>
<td class="mbox-image" style="padding: 2px 0 2px 0.4em;">
 </td>
<td class="mbox-text" style="padding: 0.25em 0.4em; font-style: italic; "> หน้านี้รวมบทความที่มีชื่อเหมือนหรือใกล้เคียงกัน
 </td>
</tr>
</table>#เปลี่ยนทาง
เส้นเมริเดียนที่ 146

เส้นเมริเดียนที่ 146 อาจหมายถึง:
<table id="
disambigbox" class="metadata plainlinks dmbox 
dmbox-disambig" style="">
<tr>
<td class="mbox-image" style="padding: 2px 0 2px 0.4em;">
 </td>
<td class="mbox-text" style="padding: 0.25em 0.4em; font-style: italic; "> หน้านี้รวมบทความที่มีชื่อเหมือนหรือใกล้เคียงกัน
 </td>
</tr>
</table>#เปลี่ยนทาง
เซย์น แมลิก

เซน จาวัดด์ "เซย์น" แมลิก (เกิด 12 มกราคม ค.ศ. 1993) หรือรู้จักกันในชื่อ เซย์น เป็นนักร้อง และนักแต่งเพลงชาวอังกฤษ ใน ค.ศ. 2010 แมลิกเข้าประกวดในฐานะศิลปินเดี่ยวในรายการ"ดิเอ็กซ์แฟกเตอร์" หลังจากตกรอบในฐานะนักร้องเดี่ยว แมลิกกลับมาแข่งขันพร้อมกับผู้ประกวดอีกสี่คน ก่อตั้งเป็นบอยแบนด์ในชื่อ วันไดเรกชัน เมื่อครั้งที่เขาเป็นสมาชิกวง แมลิกและเพื่อน ๆ ออกอัลบั้มเพลงที่ประสบความสำเร็จ 4 อัลบั้ม แสดงในทัวร์คอนเสิร์ต และได้รับรางวัลมากมาย
ในเดือนมีนาคม ค.ศ. 2015 ตัวแทนของแมลิกประกาศเรื่องการแยกทางของแมลิก แมลิกเซ็นสัญญานักร้องเดี่ยวกับสังกัดอาร์ซีเอเรเคิดส์ใน ค.ศ. 2015 พร้อมสตูดิโออัลบั้มแรก "ไมนด์ออฟไมน์" มีกำหนดออกจำหน่ายในวันที่ 25 มีนาคม ค.ศ. 2016 อัลบั้มนำด้วยซิงเกิล "พิลโลว์ทอล์ก" เปิดตัวที่อันดับหนึ่งบนชาร์ตบิลบอร์ดฮอต 100 ในสหรัฐอเมริกา และชาร์ตซิงเกิลแห่งสหราชอาณาจักร
การกำหนดความสมเหตุสมผลโดยอัตวิสัย

การกำหนดความสมเหตุสมผลโดยอัตวิสัย  เป็นความเอนเอียงทางประชานที่บุคคลจะพิจารณาบทความหรือข้อมูลว่าถูกต้องถ้ามีความหมายหรือความสำคัญต่อตนเอง
กล่าวอีกอย่างหนึ่งก็คือ บุคคลผู้มีความเห็นที่ได้รับอิทธิพลจากปรากฏการณ์นี้จะเห็นเหตุการณ์สองอย่างที่ไม่เกี่ยวข้องกัน (คือเกิดขึ้นโดยบังเอิญ) ว่าเกี่ยวข้องกันเพราะว่าความเชื่อส่วนตัวว่าต้องเกี่ยวข้องกัน
เป็นความเอนเอียงที่สัมพันธ์อย่างใกล้ชิดกับปรากฏการณ์ฟอเรอร์ และเป็นองค์ประกอบสำคัญของการอ่านใจแบบเย็น (cold reading)
เป็นสิ่งที่พิจารณาว่าเป็นเหตุหลักของความเชื่อเรื่องเหนือธรรมชาติ
เชิงอรรถและอ้างอิง.
<templatestyles src="Reflist/styles.css" />
ความสมเหตุสมผลทางนิเวศ

ในงานวิจัย ความสมเหตุสมผลทางนิเวศ
ของงานศึกษาหมายความว่า วิธีการ วัสดุสิ่งของ และสิ่งแวดล้อมที่ใช้ในงาน ต้องคล้ายกับสถานการณ์จริงในโลกที่เป็นประเด็นการศึกษา
แต่ว่าโดยไม่เหมือนกับความสมเหตุผลภายในและภายนอก ความสมเหตุสมผลทางนิเวศไม่จำเป็นสำหรับความสมเหตุสมผลทางสถิติของงาน
เทียบกับความสมเหตุผลภายนอก.
ความสมเหตุสมผลทางนิเวศมักจะสับสนกับความสมเหตุสมผลภายนอก (external validity) ซึ่งเป็นความสมเหตุสมผลของผลที่พบ ว่าจะเป็นจริงโดยทั่วไปในสถานการณ์อื่น ๆ และกับคนอื่น ๆ นอกงานวิจัยหรือไม่
แม้ว่าความสมเหตุสมผลเหล่านี้จะสัมพันธ์กันอย่างใกล้ชิด แต่ก็เป็นอิสระต่อกัน งานศึกษาหนึ่งอาจจะมีความสมเหตุผลภายนอก แต่ไม่มีความสมเหตุสมผลทางนิเวศ และนัยตรงกันข้ามก็เป็นจริงด้วย
ยกตัวอย่างเช่น งานวิจัยคดีที่ใช้ลูกขุนจำลอง (mock-jury) เป็นงานศึกษาว่าคนจะประพฤติปฏิบัติอย่างไรถ้าเป็นลูกขุนในคดี แต่ว่า งานวิจัยเช่นนี้มากมายเพียงแต่ให้คำให้การของพยานหรือบทสรุปของคดี และทำในห้องเรียนหรือสำนักงาน
ดังนั้น การทดลองเช่นนี้ไม่คล้ายกับสิ่งที่เห็นได้ รู้สึกได้ และวิธีการที่พบได้ในศาลจริง ๆ และดังนั้น จึงไม่มีความสมเหตุสมผลทางนิเวศ
แต่ว่า สิ่งที่สำคัญกว่าก็คือความสมเหตุสมผลภายนอก คือถ้าผลที่ได้จากงานศึกษาเช่นนี้สามารถใช้ได้โดยทั่วไปในคดีจริง ๆ งานวิจัยนี้สมเหตุสมผลโดยทั่วไป แม้ว่าจะมีข้อบกพร่องบางอย่าง
อย่างไรก็ดี การปรับปรุงความสมเหตุสมผลทางนิเวศ มักจะปรับปรุงความสมเหตุสมผลภายนอกเช่นกัน
เชิงอรรถและอ้างอิง.
<templatestyles src="Reflist/styles.css" />
การทารุณเด็กทางเพศโดยเด็ก

การทารุณเด็กทางเพศโดยเด็ก  หรือ ทารุณกรรมทางเพศต่อเด็กโดยเด็ก เป็นรูปแบบหนึ่งของการทารุณเด็กทางเพศที่เด็กก่อนวัยเริ่มเจริญพันธุ์ถูกทารุณทางเพศโดยเด็กหรือเด็กวัยรุ่นอื่น ๆ ที่ผู้ใหญ่ไม่มีส่วนร่วม
มีนิยามว่าเป็นกิจกรรมทางเพศระหว่างเด็ก ที่เกิดขึ้นโดย "ไม่ยินยอม ไม่เท่าเทียม หรือโดยบีบบังคับ"
ซึ่งรวมทั้งสถานการณ์ที่เด็กคนหนึ่งใช้กำลังกาย คำข่มขู่ การหลอกลวง หรือกลอุบายทางจิตวิทยา เพื่อให้เหยื่อร่วมมือ
เป็นกิจกรรมที่ต่างจากการเล่นทางเพศ ความอยากรู้อยากเห็นในเรื่องเพศ และการสำรวจทางเพศของเด็กปกติ (เช่น เล่นเป็นหมอ)
เพราะว่าเป็นการจงใจเพื่อกระตุ้นความรู้สึกทางเพศ รวมถึงการให้ถึงความเสียวสุดยอด
ในหลายกรณี เด็กผู้ริเริ่มจะฉวยประโยชน์อาศัยความไร้เดียงสาของเด็กอีกคนหนึ่งที่เป็นเหยื่อ ผู้ไม่รู้ว่าอะไรกำลังจะเกิดขึ้น
เป็นเรื่องที่สามารถทำโดยพี่น้องของเหยื่อ โดยเป็นทารุณกรรมระหว่างพี่น้อง (intersibling abuse)
เหตุและการศึกษา.
ตามการศึกษาเรื่องเหตุ เด็กเล็ก ๆ ก่อนวัยเริ่มเจริญพันธุ์ปกติจะไม่รู้เรื่องกิจกรรมทางเพศโดยเฉพาะ ๆ ถ้าไม่มีเหตุภายนอก
และดังนั้น เด็กที่ริเริ่มหรือชักชวนให้เด็กอื่นทำกิจกรรมทางเพศ
บ่อยครั้งเคยได้ตกเป็นเหยื่อของผู้ใหญ่
หรือของเด็กอีกคนหนึ่งที่ก็เคยได้ตกเป็นเหยื่อมาก่อนเช่นกัน
เด็กเกินกว่าครึ่งเป็นเหยื่อของผู้กระทำผิดมากกว่าหนึ่ง
ในบางกรณี เด็กผู้กระทำผิดอาจจะประสบกับสื่อลามกหรือเห็นกิจกรรมทางเพศของผู้ใหญ่บ่อย ๆ ตั้งแต่อายุน้อย ๆ ที่ปัจจุบันนี่อาจพิจารณาว่า เป็นรูปแบบของการทารุณเด็กทางเพศอย่างหนึ่ง
ในบางกรณี เด็กหรือวัยรุ่นอาจจะไม่ได้ตั้งใจจะทำอันตรายให้กับเด็กเหยื่อ และอาจจะทำเพราะอารมณ์ชั่ววูบ
แต่ว่า นี่ก็อาจจะเป็นอันตรายกับเด็กเหยื่อ และก็ยังจัดว่าเป็นรูปแบบของทารุณกรรมประเภทนี้
ความแพร่หลาย.
ความแพร่หลายของทารุณกรรมประเภทนี้ไม่รู้โดยแน่นอน ซึ่งเหมือนกับเหตุการณ์ที่ทำโดยผู้ใหญ่ มันมักจะเป็นเรื่องที่ไม่ได้รายงาน เพราะสาธารณชนไม่รู้อย่างแพร่หลายว่าเป็นเหตุการณ์ที่เกิดขึ้นจริง
และบ่อยครั้งเกิดขึ้นนอกการดูแลของผู้ใหญ่
และแม้ว่าบางครั้งผู้ใหญ่จะรู้ ก็อาจจะไม่สนใจคิดว่าเป็นเรื่องไม่เสียหาย เพราะไม่เข้าใจผลที่ตามมา
โดยเฉพาะก็คือ ทารุณกรรมระหว่างพี่น้องเป็นเรื่องที่รายงานน้อยยิ่งกว่าทารุณกรรมระหว่างผู้ปกครอง-เด็ก
และการเปิดเผยเรื่องการร่วมประเวณีกับญาติสนิทโดยเหยื่อในวัยเด็ก เป็นเรื่องที่มีน้อยมาก
ผล.
เด็กที่ถูกทารุณโดยเด็กอื่น รวมทั้งพี่น้องของตน มีปัญหาเดียวกับเด็กที่ถูกทารุณโดยผู้ใหญ่รวมทั้งโรควิตกกังวล โรคซึมเศร้า การใช้สิ่งเสพติด การฆ่าตัวตาย ความผิดปกติในการรับประทาน ความผิดปกติที่เกิดหลังความเครียดที่สะเทือนใจ ความผิดปกติในการนอน และความไม่เชื่อใจเพื่อนในเรื่องความสัมพันธ์
เหยื่อบ่อยครั้งคิดว่าเรื่องนี้ปกติ รวมทั้งคิดว่าตนเป็นผู้ริเริ่ม หรือว่า ตนได้กระทำการอย่างพร้อมใจ
ปัจจัยสำคัญที่มีผลต่อความรุนแรงของปัญหาที่เป็นอาการต่าง ๆ รวมทั้งการใช้กำลังหรือการบีบบังคับ ความถี่ของทารุณกรรม และระดับการล่วงล้ำของกรรม
เหยื่อมีโอกาสสูงขึ้นที่จะตกเป็นเหยื่ออีกต่อไปในอนาคต
เชิงอรรถและอ้างอิง.
<templatestyles src="Reflist/styles.css" />
เจ้าจันทร์คำ บุรีรัตน์

คุณหญิงบุรีรัตน์ หรือ เจ้าจันทร์คำ บุรีรัตน์ (สกุลเดิม:วงศ์เมืองแก่น) เป็นผู้มีบทบาทสำคัญในด้านการส่งเสริมเมืองแพร่ให้เจริญก้าวหน้าหลายอย่างนำความเจริญทางเศรษฐกิจมาสู่เมืองแพร่เป็นอันมาก และเป็นชายาในเจ้าบุรีรัตน์ (น้อยหนู มหายศปัญญา) เจ้าบุรีรัตน์นครแพร่ 
ประวัติ.
คุณหญิงเจ้าจันทร์คำ บุรีรัตน์ (สกุลเดิม:วงศ์เมืองแก่น) เกิดเมื่อราว พ.ศ. 2402 ณ บ้านประตูชัย ตำบลในเวียง อำเภอเมือง จังหวัดแพร่ เป็นธิดาคนที่ 3 ของพระเมืองแก่น (เจ้าหนานขัติ วงศ์เมืองแก่น) พระเมืองแก่นนครแพร่ และแม่เจ้าพิมพา วงศ์เมืองแก่น มีเจ้าพี่น้อง 11 คน ได้แก่
เจ้าจันทร์คำ สมรสกับเจ้าน้อยหนู มหายศปัญญา (โอรสเจ้าบุรีรัตน์ (หนานปัญญา) กับเจ้าเฮือนแก้ว มหายศปัญญา) ซึ่งต่อมาเจ้าน้อยหนูได้เป็นพระยาบุรีรัตน์ เจ้าจันทร์จึงเป็นคุณหญิงบุรีรัตน์ตามบรรดาศักดิ์สามี แม้คุณหญิงเจ้าจันทร์คำจะไม่ได้เรียนหนังสือในโรงเรียน แต่ท่านก็เป็นคนเก่ง มีสติปัญญา ทันเหตุการณ์ กล้า และเข้มแข็ง สามารถต้อนรับแขกบ้านแขกเมืองชั้นสูงได้เป็นอย่างดี ในสังคมเมืองนครแพร่สมัยนั้นจึงไม่มีใครเด่นเทียบท่านได้ คุณหญิงเจ้าจันทร์คำไม่มีบุตรธิดากับพระยาบุรีรัตน์ ท่านจึงนำลูกหลานทั้งของพระยาบุรีรัตน์ที่เกิดจากภรรยาเดิมและภรรยาน้อย กับลูกหลานฝ่ายคุณหญิงเองมาเลี้ยงดู โดยให้ความรัก ความสุข ความสบายทั่วหน้ากัน
คุณหญิงเจ้าจันทร์คำ บุรีรัตน์ ถึงแก่อนิจกรรมเมื่อ พ.ศ. 2481
การทำงาน.
กิจการไม้สัก.
หลังจากพระยาบุรีรัตน์ถึงแก่อนิจกรรม คุณหญิงเจ้าจันทร์คำได้รับสัมปทานการทำไม้สัก ที่ห้วยเปี้ย ห้วยขมิ้น ห้วยผาคำ ในนครแพร่ นานราว 40 ปี โดยได้จัดสรรปันส่วนให้ลูกหลานทุกคน รับผิดชอบดำเนินการตามกำลังและฐานะของแต่ละคน ในขณะที่คุณหญิงเป็นผู้ลงทุน จัดหาพาหนะและอาหารเลี้ยงคนงานให้ 
คุณหญิงเจ้าจันทร์คำ มีบทบาทในด้านการส่งเสริมเมืองแพร่ให้เจริญก้าวหน้าหลายอย่าง เช่น ด้านเศรษฐกิจ ได้สร้างตึก/ห้องแถวไม้ให้เช่าทำการค้าทั้งบริเวณประตูชัย อำเภอเมืองและที่อำเภอเด่นชัย สร้างตลาดสด และโรงหนัง ขึ้นที่บริเวณประตูชัย ซึ่งนับเป็นตลาดสดและโรงหนังแห่งแรกของเมืองแพร่ (ภายหลังตลาดสดแห่งนี้ได้เปลี่ยนเป็นของเทศบาลเมืองแพร่ เทศบาลได้รื้อสร้างใหม่และขยายบริเวณให้กว้างขวางกว่าเดิม) ทำให้ย่านประตูชัยกลายเป็นย่านการค้าสำคัญมาจนปัจจุบัน และนำความเจริญทางเศรษฐกิจมาสู่เมืองแพร่เป็นอันมาก
กิจการสาธารณะ.
คุณหญิงเจ้าจันทร์คำเป็นผู้ยึดมั่นในพุทธศาสนา ทำบุญตักบาตรทุกเช้ามิได้ขาด และในช่วงงานประเพณีขึ้นพระธาตุช่อแฮในเดือน 6 เหนือ ซึ่งเป็นประเพณียิ่งใหญ่ของชาวแพร่ คุณหญิงเจ้าจันทร์คำพร้อมด้วยลูกหลานบริวาร จะพากันไปทำอาหารเลี้ยงพระในตอนเช้า แล้วฟังเทศน์ ฟังสวดในเวลากลางคืน
คนข่าวคลั่ง

คนข่าวคลั่ง  เป็นภาพยนตร์อเมริกันแนวดราม่าชีวประวัติ กำกับโดยทอม แม็คคาร์ธี เขียนโดยแม็คคาร์ธี และโจช ซิงเกอร์ โดยภาพยนตร์เรื่องนี้สร้างมาจากเรื่องจริง เป็นเรื่องราวของทีมนักข่าว "สปอตไลท์" หน่วยสืบสวนและสอบสวนของหนังสือพิมพ์บอสตันโกลบในสหรัฐอเมริกา ที่พยายามสืบสวนเพื่อเปิดโปงการล่วงละเมิดเมิดทางเพศเด็กชายภายในศาสนจักรคาทอลิกท้องถิ่น
ไทกา

ไทกา  หรือ ป่าเขตหนาว (boreal forest) หรือป่าหิมะ (snow forest) เป็นชีวนิเวศซึ่งมีลักษณะเป็นป่าสนเขาที่ส่วนใหญ่ประกอบด้วยต้นไพน์ สพรูสและลาตช์
ไทกาเป็นชีวนิเวศบนดินที่ใหญ่ที่สุดในโลก ในทวีปอเมริกา ไทกากินพื้นที่ส่วนใหญ่ของแคนาดาและรัฐอะแลสกาในแผ่นดิน ตลอดจนจุดเหนือสุดของสหรัฐอเมริกาภาคพื้นทวีป (รัฐมินนิโซตาตอนเหนือผ่านคาบสมุทรอัปเปอร์ของรัฐมิชิแกนและอัปสเตดนิวยอร์กถึงรัฐนิวอิงแลนด์ตอนเหนือ) ซึ่งเรียก นอร์ทวูดส์ ในยูเรเซีย ไทกากินพื้นที่ส่วนใหญ่ของประเทศสวีเดน ฟินแลนด์ นอร์เวย์ส่วนมาก พื้นที่ราบและชายฝั่งบางส่วนของไอซ์แลนด์ พื้นที่กว้างใหญ่ของประเทศรัสเซียตั้งแต่คารีเลียทางตะวันตกถึงมหาสมุทรแปซิฟิก (ซึ่งรวมไซบีเรียไปมาก) และบางพื้นที่ของประเทศคาซัคสถานตอนเหนือ มองโกเลียตอนเหนือ และประเทศญี่ปุ่นตอนเหนือ (บนเกาะฮกไกโด) ทว่า ไม้ต้นสามสปีชีส์หลัก ระยะเวลาของฤดูเติบโตและอุณหภูมิฤดูร้อนแตกต่างกัน ตัวอย่างเช่น ไทกาทวีปอเมริกาเหนือส่วนใหญ่เป็นสพรูส ไทกาสแกนดิเนเวียและฟินแลนด์ประกอบด้วยสพรูส ไพน์และเบิร์ชผสมกัน ไทการัสเซียมีสพรูส ไพน์และลาตช์ขึ้นอยู่กับภูมิภาค ขณะที่ไทกาไซบีเรียตะวันออกเป็นป่าลาตช์ขนาดใหญ่.
ทางหลวงสหรัฐหมายเลข 35

ทางหลวงสหรัฐหมายเลข 35 (หรือ US 35) เป็นทางหลวงในระบบทางหลวงสหรัฐ มีเส้นทางแนวตะวันตกเฉียงเหนือ-ตะวันออกเฉียงใต้ ระยะทางประมาณ จากตอนเหนือของรัฐอินดีแอนา ไปยังชานเมืองทางตะวันตกของเมืองชาร์ลสตัน รัฐเวสต์เวอร์จิเนีย แม้ว่าในทางกายภาพทางหลวงจะอยู่ในแนวตะวันตกเฉียงเหนือ-ตะวันออกเฉียงใต้ แต่ก็ได้กำหนดหมายเลขเป็นแบบเหนือ-ใต้ ปลายทิศเหนือของทางหลวงอยู่ที่มิชิแกนซิตี รัฐอินดีแอนา ที่ทางหลวงสหรัฐหมายเลข 20 ส่วนปลายทางทิศใต้อยู่ในเทส์แวลลีย์ ใกล้กับสกอตต์ดีโพต์ รัฐเวสต์เวอร์จิเนีย ที่อินเตอร์สเตต 64 ในปัจจุบันรัฐเวสต์เวอร์จิเนีย ส่วนหนึ่งได้รับการขยายเป็น 4 ช่องจราจร ในรัฐโอไฮโอ บางส่วนก็ได้รับการขยายเป็นทางหลวง/ฟรีเวย์ 4 ช่องจราจร ระหว่างเขตแดนรัฐเวสต์เวอร์จิเนีย กับเมืองทรอตวุด ทางตะวันตกของเมืองเดย์ตัน